Od ponedeljka počinje manifestacija „Čari zime“ :: Semberija INFO ::\nGradonačelnik Brčko distrikta Bosne i Hercegovine Siniša Milić zvanično je najavio početak manifestacije „Čari zime“ u Brčko distriktu BiH koja će se održavati na Trgu mladih od 2. decembra 2019. do kraja januara 2020. godine.\n„Riječ je o manifestaciji koja već sada privlači veliku pažnju i interes naših građana i ima cilj da obogati ukupnu turističku ponudu grada tokom zimskog perioda, a naročito tokom božićnih i novogodišnjih praznika. Na Trgu mladih biće postavljene drvene kućice sa izložbenim i prodajnim programom u duhu same manifestacije. Prateći sadržaj ove manifestacije je i otvaranje klizališta na Blatuši koje će biti u upotrebi za petnaestak dana, a planirano je i održavanje novogodišnjeg koncerta na gradskom trgu. Izvođač će uskoro biti odabran“, rekao je Milić.\nOn je istakao da će program biti objavljivan svake nedjelje te pozvao sve firme, nevladine organizacije i udruženja kao i građane koji žele da učestvuju u kreiranju programa same manifestacije da se prijave na javni poziv koji je još uvijek otvoren.\n„Manifestacija će biti otvorena svakim danom od 17 do 21 čas. Na bini koja će biti postavljena biće upriličen i muzički program kao i program za najmlađe“, rekao je Milić. Već naredne nedjelje, od 6. do 8. decembra, planiran je bogat program za najmlađe. U organizaciji Udruženja „Mali princ“ biće organizovano druženje i fotografisanje sa Djeda Mrazom, zimski foto-studio, kreativne radionice, likovne radionice, dječja novogodišnja predstava.\n„Ovo je pozivnica svima da se uključe u sam program ali i da posjete manifestaciju u naredna dva mjeseca. Nastojaćemo da ona postane tradicionalna i da u dogovoru sa ostalim nadležnima u Brčkom ovu manifestaciju od naredne godine predamo Službi za turizam“, rekao je Milić.\nManifestacija „Čari zime“ namijenjena je svim uzrastima koji će u periodu od 17 do 21 čas, uz niz radionica za najmlađe, muzički program, prezentaciju proizvoda firmi, nevladinih organizacija i udruženja, moći da uživaju u duhu praznika.\nSvi zainteresovani za učešće u manifestaciji „Čari zime“ u Brčko distriktu BiH mogu da se prijave na link:\nDetaljan program i aktuelne informacije možete da pratite na službenoj stranici Vlade Brčko distrikta BiH www.vlada.bdcentral.net kao i na društvenim mrežama Fejsbuk i Instagram na sljedećim linkovima:


Javni interes u informisanju: Da svi mogu malo da štrpnu? - Boom93\nJavni interes u informisanju: Da svi mogu malo da štrpnu?\nGrad Požarevac raspisao je konkurs za sufinansiranje projekata proizvodnje medijskih sadržaja za ostvarivanje javnog interesa u oblasti javnog informisanja. Ove godine grad je povećao novčani iznos kojim sufinansira projekte na 5.130.000 dinara, što je, recimo, i dalje manje od Žagubice i Petrovca na Mlavi (po 6 miliona dinara) koje raspolažu sa skromnim lokalnim budžetima u odnosu na Požarevac.\nDok su većini u lokalnih samouprava u Braničevskom okrugu konkursi objavljeni već početkom godine, Požarevcu je bilo potrebno više od pet meseci da uputi poziv medijima.\nOdlukom gradskog veća od 10.maja iz gradskog budžeta je za sufinansiranje projekata određeno 5.130.000 dinara, što je uvećanje za oko 1,7 miliona dinara u odnosu na prošlu godinu.\nU odnosu na budžet lokalne samouprave koji u 2019.godini iznosi blizu 5,9 milijardi dinara, novac koji Požarevac ove godine izdvaja za javni interes u informisanju, više je nego skroman.\nOvo se ogleda i u tome što je propisano da najniži iznos koji može da se odobri po projektu bude 100.000 dinara, a najviši tek 500.000 dinara. Ovaj raspon je identičan kao u 2018.godini kada je sufinansirano čak 16 projekata, a maksimalni odobreni iznos po jednom projektu iznosio svega 340.000 dinara.\nProgramski prioriteti su očuvanje srpskog nacionalnog i kulturnog identiteta i jezika, natalitet, programi namenjeni deci, unapređenje položaja i ravnopravnosti određenih društvenih grupa, evropske integracije, zaštita životne sredine, korupcija, siromaštvo, govor mržnje, migrantska kriza,\nunapređenje medijske pismenosti i rodna ravnopravnost.\nRok za prijave je 15 dana od objavljivanja konkursa u listu „Reč naroda“, a odluka o raspodeli novca biće doneta najkasnije u roku od 90 dana od zaključenja konkursa.\nUpućen je poziv novinarskim i medijskim udruženjima koja su registrovana najmanje tri godine pre datuma raspisivanja konkursa da predlože članove konkursne komisije.


Prema naučnom istraživanju dokazano je da vegetarijanci imaju duplo manje zdraviji život i niži kvalitet života od svaštojeda\nNaučno istraživanje koje je sprovedeno u Austriji dokazalo je da vegetarijanci nemaju kvalitetniji život od ljudi koji u svoj organizam unose meso, naprotiv, više su izloženi alergijama, psihičkim problemima, kao i povećanom riziku od raka.\nU istraživanju su korišćeni podaci iz austrijskog "Health Interview Survey" koji su ispitali prehrambene navike i stil života između mesojeda i vegetarijanaca.\nU testiranje je bilo uključeno 1320 ispitanika koji su raspoređeni po godinama, polu i ekonomskoj situaciji, od kojih je 330 njih koji jede meso sa dosta voća i povrća, 330 vegetarijanaca, 300 prosečnih ljudi i 300 osoba koje samo jedu meso.\nIstraživanje je pokazalo da iako vegetarijanci u sebe ne unose meso, slabo piju alkohol i ne konzumiraju duvan, nalaze se u lošijem zdravstvenom psihičkom i fizičkom stanju od osoba koje jedu meso.\nPročitajte još: Napravite sami prirodni antibiotik protiv prehlade (RECEPT)\n"Naše istraživanje je pokazalo da su vegetarijanci lošijeg zdravstvenog stanja u odnosu na osobe koje jedu meso. Imaju niži kvalitet života i izloženi su povećanom riziku od raka", rekao je jedan od lekara koji je radio na ovom naučnom istraživanju.\nvegetarijanci imaju lošije zdravlje


Svetska banka: Cena vode u Srbiji socijalna, ekonomska cena 1,35 evra po metru kubnom | Gde Investirati\n“Imamo situaciju da su cene za kanalisanje ili sakupljanje, odvođenje i prečišćavanje otpadnih voda dva do četiri puta niže od cene vodosnabdevanja. Kolika će biti cena i zašto su toliko velike razlike – zavisi od komunalnog preduzeća, ali i od kapaciteta same opštine. Nažalost, u većini opština je cena vode jako niska i mnogo opština mora iz svojih budžeta da izdvaja određeni deo sredstava za tekuće investiciono održavanje”, rekla je Milojkovićeva.\n“Mi danas imamo naknade za vode koje su simbolične i već godinama nisu menjane, a u svetu i pogotovo u Evropi se dosta pažnje posvećuje toj vrsti prihoda. Osim te naknade koja bi bila deo Fonda za vode, za koji se zalažemo kroz strategiju, računa se da će dosta sredstava obezbediti lokalna samouprava kroz cenu vode”, rekla je ona.\nBeogradska fabrika vode u Makišu\n“Takođe, Srbija nije najsiromašnija u regionu, a ima jednu od najnižih cena vode”, rekao je Mišod dodajući da se Subotica najviše približila ekonomskoj ceni, ali i da tamo trošak za vodu iznosi svega dva odsto prihoda domaćinstva.\n“Oko 200 do 300 miliona evra treba da investirate ako želite da ispunite zahteve EU”, naglasio je Mišod.\n“Onaj ko zagađuje mora da plati cenu troškova za otklanjanje zagađenja. Bez primene ovih principa neće moći da se održavaju resursi vodosnabdevanja, a bez investicionih kapaciteta nema pouzdanosti snabdevanja i održivosti sistema. Nacrtima uredbi se obezbeđuje da svi pružaoci usluga moraju da primenjuju iste elemente i način obračuna, kao i da imamo okvir na republičkom nivou”, naglasila je ona.\n“U samo malom broju zemalja u regionu komunalna preduzeća uspevaju da pokriju operativne troškove iz sopstvenih prihoda”, dodala je Milićeva.\nPrevious Aerodrom završio isplatu dividendi iz prošlogodišnje dobiti\nNext Proizvodnja gasa u Elemiru veća 10 odsto, smanjena emisija CO2\nTags cena vodeSvetska bankavoda


DEFINITIVNO POTVRĐENO: OD DANAS NIŽE CIJENE GORIVA NA PUMPAMA | Visoko\nDEFINITIVNO POTVRĐENO: OD DANAS NIŽE CIJENE GORIVA NA PUMPAMA\nFederalno ministarstvo trgovine informiralo je Vladu FBiH o četvrtom ovogodišnjem sastanku s distributerima naftnih derivata, održanom 2. novembra 2018. godine, na kojem je su razmatrani kretanje cijena na tržištu Federacije BiH i razlozi poskupljenja derivata nakon posljednjeg sastanka od 4. 9. 2018. godine.\nNa najnovijem sastanku je konstatirano da je 4. oktobra 2018. godine na londonskom tržištu cijena barela nafte iznosila 86,29 USD (kurs 1 USD = 1,693653 KM), a nakon toga je uslijedilo snižavanje cijene barela, te je na londonskom tržištu barel sirove nafte 31. oktobra 2018. godine koštao 75,91 USD (kurs 1 USD = 1,719865 KM), saopćeno je iz Ureda za odnose s javnošću Federalne vlade.\nMeđutim, u regiji rafinerijske i nabavne cijene naftnih derivata do bh. granice nisu pratile taj trend, što potvrđuju podaci s Jedinstvenih carinskih isprava (JCI), koje Uprava za neizravno oporezivanje BiH sedmično dostavlja Federalnom ministarstvu trgovine.\nJedno od skladišta manjeg kapaciteta u Luci Ploče je profunkcioniralo 5. novembra 2018. godine, te je, uz sniženje rafinerijskih cijena, i to polučilo određene rezultate.\nOčekuju se da će i ostali distributeri slijediti ovaj primjer i promovirati društveno odgovorno ponašanje, a potrošači će u modelu slobodnog formiranja cijena naftnih derivata imati mogućnost da se prema ponuđenom rasponu cijena opredijele za prodavce s nižim cijenama, navodi se u saopćenju.


- Šteta što Mesi neće moći da igra, jer je zadovoljstvo igrati protiv takvog fudbalera kao što je on, jednog od najboljih na svetu. To je veliki problem za njih, a za nas je prilika da se sa njima nosimo ravnopravno - rekao je Ikardi.\n"NE POBEĐUJU UVEK FAVORITI" Čaućić pred Liverpul otkrio u koji tračak nade veruju crveno-beli\nInter je u velikom naletu, na poslednjih sedam mečeva imaju isto toliko trijumfa, predvođeni kapitenom Ikardijem, koji je za vikend doneo pobedu u "Derbiju dela Madonina" protiv Milana (1:0), a kapiten neroazura smatra da on i saigrači moraju da nastave u tom ritmu.\n- Odigrali smo sjajno u septembru, i moramo da nastavimo da pobeđujemo i sada, kako bismo ostali na istom koloseku. Sa takvim stavom dolazimo u Barselonu, što je veoma važno za nas - zaključio je Argentinac.\nUtakmica između Barselone i Intera na programu je u sredu 24. oktobra od 21 sat.


Sportske.net - Radnički u Humskoj, Nišlije na Partizan sa novim trenerom\nRadnički u Humskoj, Nišlije na Partizan sa novim trenerom\nFudbaleri Radničkog gostuju sutra ekipi Partizana, u utakmici 31. kola Super lige Srbije.\nFudbalski klub Radnički iz Niša potvrdio je danas da Vladimir Gaćinović nije više trener tog kluba i da će tim sa Čaira na predstojećem meču protiv Partizana sa klupe voditi Nikola Stanković.\n"Situacija je daleko od idealne i meč s Partizanom ne dolazi u povoljnom trenutku za nas. Nije bilo puno vremena da se prave neke drastične promene i pokušali smo, pre svega, da psihološki pripremimo ekipu za ovaj susret", rekao je Stanković, prenosi klub.\nNiški tim u ovaj meč ulazi kao deseti tim lige sa 38 bodova i posle tri vezana poraza.\n"Bez obzira na sve, naša je obaveza da pružimo maksimum i da se nadigravamo sa domaćinom. Radnički ima veliki potencijal i potrebno je da se ekipa što pre razdrma i da u hodu uhvatimo ritam i završimo sezonu na način koji se od nas očekuje", rekao je Stanković.\nRadnički je u prvom delu sezone pobedio Partizan na Čairu sa 1:0, a Stanković je naveo da taj rezultat govori da Radnički ima kvalitet da se nadmeće s crno-belima, ali je i istakao da su od tog meča mnoge stvari promenile.\n"Partizan igra odlično, bio je u seriji od 17 pobeda u ligi, a onda je izgubio od Crvene zvezde i praktično ostao bez šansi da se bori za titulu. Očekujem da oni izadju u najjačem mogućem sastavu i da pokušaju da se iskupe za taj poraz, a i da se nama revanširaju za taj susret iz oktobra prošle godine", rekao je Stanković.\n"I mi nećemo kalkulisati. Na teren ćemo poslati ono najbolje što imamo, izuzev Nikole Stevanovića, koji je u prošlom kolu dobio crveni karton. Nadam se dobroj utakmici, u kojoj ćemo uhvatiti zalet za dobar finiš prvenstva", zaključio je Stanković.\nUtakmica Partizan - Radnički Niš igra se sutra od 19.00 na stadionu u Humskoj.


Vučić razgovarao sa Srbima iz regiona – NovostiDana.rs\nVučić razgovarao sa Srbima iz regiona\nPredsednik Srbije Aleksandar Vučić razgovarao je danas u Novom Sadu sa predstavnicima Srba iz regiona o položaju srpskog naroda u zemljama u kojima žive i problemima sa kojima se svakodnevno suočavaju.\nVučić je rekao da je važno sagledati probleme kako bi Srbija na najbolji način mogla da pomogne da Srbima u regionu budu zagarantovana prava u skladu sa medjunarodnim normama, saopštilo je Predsedništvo.\nOn je konstatovao da Srbija poštuje teritorijalni integritet i suverenitet zemalja u kojima žive Srbi i sa njima želi najbolje odnose, jer su mir, stabilnost i saradnja u regionu u interesu srpskog naroda.\nPrema njegovim rečima, Srbija jačanjem ekonomije i ugleda u svetu može da učini više za položaj Srba u regionu i drugim delovima sveta.\nVučić je naglasio da će Srbija nastaviti da pruža podršku obrazovnim i kulturnim institucijama srpskog naroda u regionu, kako bi sačuvali srpski jezik i kulturu, a takodje i aktivnostima Srpske pravoslavne crkve, navodi se u saopštenju.\nPredstavnici Srba u regionu su poručili da ih ohrabruje pristup Srbije, izrazivši spremnost da pomognu nacionalno delovanje i spreče dalju asimilaciju Srba. Oni su rekli da svaki napor koji srpske vlasti preduzmu za normalizaciju ili razvoj odnosa sa zemljama u kojima žive mnogo znači i za njihov položaj.\nSastanku su prisustvovali patrijarh srpski Irinej, predsednik RS Milorad Dodik, predsednica Skupštine Srbije Maja Gojković, premijerka Ana Brnabić, ministri u vladi i drugi.\nALBANAC VOZIO 289 km/h NA AUTOPUTU BEOGRAD – NOVI SAD\nУдес у околини Ниша, две особе повређене


TRAMP: Ja sam naredio sajber napad na Rusiju | Novosti.RS\nAgencija za internet-istraživanja je "trol kompanija", koju SAD optužuju za pružanje pomoći kako bi se olakšalo navodno mešanje Rusije u predsedničke izbore u SAD 2016. godine i u izbore u SAD 2018. godine.\nINTERESANTNO je da je američko pravosuđe u aprilu oslobodilo krivice generala Roberta Flina, koji je bio optužen da je bio spona sa Rusijom tokom pobede Trampa na izborima 2016. U SAD glavni tužilac Bar upravo pokreće niz optužnica protiv ljudi bliski režimu Baraka Obame za podmetanje krivice generalu Flinu uključujući tu i čelne ljude FBI i CIA. Takođe, pokazalo se da su nedavne vesti iz "NJujork tajmsa" o ruskom potplaćivanju talibana u Avganistanu da napadnu američke vojnike takođe laž "duboke države". Zbog svega ovog, u najmanju ruku zbunjuje da Tramp sada priznaje da je bez razloga napao Rusiju prilikom izbora 2018. na kojima je Vladimir Putin pobedio sa 76,67 odsto glasova građana Rusije.\nRusija Donald Tramp sajber napad Rusija - Amerika\nBacanje prasine u oci pred izbore.\nISPLIVALI ŠOKANTNI DETALJI INTERVJUA DECENIJE: Megan i Hari odlučni da kažu svoj deo priče - reakcije javnosti već pljušte\n06. 03. 2021. u 19:27


Brnić i Stanić osuđeni u Sudu BiH: Za prodaju droge tri i po godine robije - Index.ba\nBrnić i Stanić osuđeni u Sudu BiH: Za prodaju droge tri i po godine robije\nSemir Štilić se vraća na Grbavicu: Sjajni veznjak vraća se u redove Plavih\nDragiša Brnić i Neven Stanić, obojica iz Banjaluke, osuđeni su u Sudu BiH na dvije, odnosno godinu i po zatvora za trgovinu drogom, dok su istom presudom krivice oslobođeni Duško Spasojević i Alen Mujanić.\nPrema optužnici, Brnić i Stanić su od oktobra 2013. do septembra 2014. godine kupovali, prenosili i posredovali u daljoj međunarodnoj prodaji narkotika.\n“Oni su iz Crne Gore preko BiH u Sloveniju i Austriju prebacivali marihuanu, a potom istim kanalima kokain prevozili iz Holandije preko Austrije i Slovenije u BiH”, stajalo je u optužnici.\nU optužnici je, podsjetimo, navedeno da su najčešće koristili šifrovane termine koji su označavali vrstu, količinu i cijenu droge, kao i mjesto i vrijeme susreta radi preuzimanja i isplate dogovorene cijene za kokain i marihuanu.\nBrnić je, podsjetimo, uhapšen u septembru 2014. godine u velikoj policijskoj akciji “Global”.\nOsim njega, tada su u Banjaluci privedene još četiri osobe, a u Sarajevu još troje osumnjičenih.\nU toj akciji, u kojoj su učestvovale policijske agencije iz Hrvatske, Slovenije, Mađarske, Holandije i Njemačke, pretreseno je više objekata, pišu Nezavisne novine.\nDragiša Brnić je, podsjetimo, sa još dvojicom sugrađana, nedavno prijavljen Tužilaštvu BiH, a prijava ih tereti da su oprali 3.251.711 KM.\nIzvještaj protiv njih je podnijela Krim-policija MUP-a RS, a osumnjičeni su da su ovu vrtoglavu svotu prljavog novca ubacili u legalne tokove.\nPrethodni članakTintoru su bile podređena civilna i vojna vlast\nNaredni članakNakon akanja himne na Skupštini KS Ana Babić (SBB) zastupnicima držala čas historije o Busuladžiću


ŽRK Budućnost - "Objektivni su razlozi zbog kojih igra još nije na potrebnom nivou"\nRealno je da Budućnost ima velike probleme u igri poslije duge pauze koju su imale igračice nakon pojave corona virusa, te činjenice da ekipa protekle sedmice nije bila u prilici da radi u kompletnom sastavu, kazao je trener Dragan Adžić nakon poraza (30:21) od Odenzea u trećem kolu Lige šampiona. Adžić je istakao da ekipa poslije tri poraza na startu elitnog takmičenja, a nakon dvije sedmice pauze koje slijede zbog EHF sedmice, nastavlja grčevitu borbu za opstanak, odnosno plasman među prvih šest u grupi, što donosi nastavak takmičenja.\n- Nakon utakmice protiv CSKA u kojoj smo nastupili sa svim igračicama koje imamo, nijesmo uspjeli da se uzdignemo i odradimo trenažnu sedmicu koja bi bila adekvatna protivniku protiv koga smo igrali. Tokom sedmice nijesmo mogli da računamo na Lekić, Maslovu i Džaferović koje su propustile nekoliko treninga, a znamo kakve probleme generalno imamo, tako da za ovaj nivo takmičenje i treće kolo Lige šampiona, realno je da imamo velike probleme. Nastavljamo grčevitu borbu za opstanak u Ligi šampiona, vjerujem da ćemo u tome uspjeti i da će nam i ovo iskustvo puno značiti u periodu nakon EHF sedmice. Ekipa je trenutno na niskom nivou, ali razlozi su apsolutno objektivni – kazao je Adžić.\nU igri su evidentni brojni problemi, pa je Odenze dominirao u svim segmentima igre. Budućnosti je nedostajalo ideje u napadu, nije bilo ni adekvatne saradnje između bekova i krila, odnosno pivota, a uz veliki broj tehničkih grešaka u napadu, konačan ishod je i očekivan.\n- Sa jedne strane to je za brigu, a istovremeno je i realno. Tri dana prije duela protiv CSKA smo odradili trening u kompletnom sastavu, ostale ekipe imaju 50-ak takvih treninga ove sezone. Ove sedmice nijesmo imali ni jedan trening u kompletnom sastavu, tako da je sve ovo objektivno. Ovo je nešto što niko od nas nije doživio u svojoj karijeri, to mogu da kažem kao neko ko je trener 20 godina. Moramo da budemo svjesni situacije u kojoj se nalazimo, to zahtjeva maksimum svih nas, kako bi to nekako „prikrili“ i u nastavku Lige šampiona, došli do željenog cilja, a to je plasman u osminu finala.\nU Ligi šampiona slijedi pauza zbog EHF sedmice tokom koje će reprezentacija Crne Gore biti učesnik Zlatne lige u Danskoj i odigrati jake mečeve protiv domaćina, Francuske i Norveške u samo četiri dana. Naredni meč u elitnom takmičenju, „plave“ će odigrati 10. oktobra kada u Podgoricu stiže francuski Brest.\n- Djevojke će u samo četiri dana imati tri jaka meča u dresu reprezentacije. Važno je da su sve ostale zdrave, radićemo da tako ostane i nakon EHF sedmice koja će biti izuzetno naporna, ali i korisna, jer je dragocjen svaki minut na terenu za djevojke poslije svega što su prošle. Liga šampiona nam se „složila“ tako da je svaki naredni protivnik jači od prethodnog. Vjerujem da ćemo na kraju imati jedno veliko iskustvo kada prebrodimo ovaj period, te ostvariti zacrtani cilj, a to je osmina finala. Nakon toga kada zaboravimo ovaj težak period, možemo da idemo ka ostvarenju cilja, a to je plasman na finalni turnir – zaključio je Adžić.


Home AP Vojvodina Prijem pripadnika romske nacionalne manjine\nPoverenica Srpske napredne stranke gradskog odbrora Sombor Dušanka Golubović i Republički poslanik Goran Milić sa saradnicima, primili su danas pripadnike romske nacionalnosti, sa kojima su razgovarali o intenzivaranju saradnje na realizaciji kako pojedinačnih tako i kolektivnih problema.\nSagovornici su se saglasili da je pored svih dosadašnjih postignutih vidljivih pomaka u romskoj zajednici “sazrelo vreme” velika šansa za još kvalitetniji i efikasniji pomak romske zajednice sa teritorije Grada Sombora.\n„Otvoreni smo za saradnju na svim poljima imajući u vidu višedecenijsko prijateljstvo i potrebe romske zajednice“.\nSam današnji prijem pripadnika romske manjine je pokazao da znaju šta hoće, razgovarali smo o infrastrukturi, socijalnoj politici istakao je poslanik u Skupštini Republike Srbije Goran Milić.\nPoverenica Srpske napredne stranke gradskog odbrora Sombor Dušanka Golubović je konstatovala da se iz gradskog budžeta LAP-a Roma, kontinuirano izdvajaju sredstva za unapređenje položaja, života i rada romske nacionalne manjine u Somboru.\n“Zakazala sam za sutra obilazak terena, ono što se bude moglo rešiti, rešavamo odmah.\nPostoje potrebe i potencijala za saradnju i u drugim oblastima, stoga moramo zajedničkim naporima i snagama da krenemo u realizaciju” – naglasila je poverenica Srpske napredne stranke gradskog odbrora Sombor Dušanka Golubović.\nPrevious articleMeđunarodni dan muzike-Romskog kulturnog centra Pančevo\nNext articlePredsednik Mirović primio ambasadorku Rumunije


14.11.2019 / 19:07 Kultura - Sarajevo\nIzložba je tokom proteklih desetak godina predstavljena u brojnim svjetskim gradovima, a njeno 40. izdanje predstavljeno je Sarajlijama, koje u narednih 14 dana mogu pogledati slike nastale u periodu jednog od najstarašnijih ratova u historiji čovječanstva.\n- Sočanski front otvoren je 24. maja 1915. godine i trajao je do proboja kod Kobarida i sloma italijanske armije koji se desio u tri dana, od 24. do 27. oktobra 1917. godine. Dakle, radi se o dvije i pol godine statičnog ratovanja u visokim planinama, gdje na nekim lokacijama nije dolazilo ni do minimalnog pomjeranja fronta. Uzrok tome bili su veoma dobro utvrđeni odbrambeni položaji u visokom gorju - izjavio je Šerbec za Fenu.\n- Što se tiče Bošnjaka, kako su zvali u to vrijeme bh. vojnike bez obzira koje vjere su bili, bili su mobilizovani u redove Austro-ugarske vojske i raspoređeni po frontovima, a BiH je podjeljena na četiri regrutacijske pokrajine - Sarajevo, Banja Luka, Tuzla i Mostar. Na Sočanskom frontu najduže se borio četvrti regiment iz Mostara - objasnio je Šerbec.\nPremijera predstave Osramoćeni Dine Mustafića u Zemaljskom muzeju\nFestival 'Baščaršijske noći' neće biti održan zbog epidemiološke situacije\nAmbasada Švicarske u BiH pokrenula kampanju Zajedno ubrzavamo napredak


IZMJENE ZAKONA O AKCIZAMA BIH: Izmjene Zakona u parlamentarnu proceduru može uputiti samo Upravni odbor Uprave za indirektno oporezivanje (UIO) BiH\nIzmjene Zakona o akcizama BiH u parlamentarnu proceduru može uputiti samo Upravni odbor Uprave za indirektno oporezivanje (UIO) BiH, a greške u koracima mogle bi da koštaju RS desetine miliona maraka.\nNa to upozoravaju zvaničnici u Vladi RS i predstavnici Srpske u institucijama BiH nakon što je Predstavnički dom Parlamenta BiH odbio zahtjev Savjet ministara BiH da se o izmjenama Zakona o akcizama odlučuje po hitnom postupku, što bi značilo da ništa ne mogu promijeniti. Predloženim izmjenama zakona je predviđeno povećanje akcize na gorivo, a kako bi to bilo sprovedeno, predložena je izmjena još dva zakona, koja se tiču indirektnog oporezivanja. Poslanici će o tim pitanjima raspravljati u skraćenoj proceduri i imaće mogućnost da ulože amandmane, a zvaničnici Srpske ističu da do tada stvari moraju biti vraćene na pravi put.\nProblem je nastao zbog toga što je prijedlog izmjena zakona koji je prethodno dobio podršku Upravnog odbora UIO pretrpio ogromne promjene u Savjetu ministara i zatim upućen na usvajanje u Parlament. Savjet ministara podržao je krajem juna izmjene Zakona o akcizama kojim je predviđeno povećanje tog nameta na gorivo i autogas za 15 feninga po litru. Upravni odbor UIO predložio je u istom paketu i povećanje akciza na pivo, alkoholna i bezalkoholna pića, ali to nije usvojeno u Savjetu ministara. Kako bi promjene prošle bez otpora Savjet ministara je predložio da izmjene zakona budu razmatrane u hitnom postupku.\nNa kršenje zakona upozorio je ministar finansija RS Zoran Tegeltija, koji je i član Upravnog odbora UIO u dostavljenom mišljenju na zahtjev Narodne skupštine RS. Tegeltija je u mišljenju o predloženim zakonima ukazao na zamjenu nadležnosti.\n- Upravni odbor UIO mora prethodno usvojiti predložene zakone, a iz akata dostavljenih radi davanja mišljenja je vidljivo da je prijedloge sačinio UIO, ne Upravni odbor. Iz toga proizlazi da je prilikom utvrđivanja prijedloga zakona došlo do povrede odredaba Zakona o sistemu indirektnog oporezivanja - naveo je Tegeltija.\nUIO je, ističe Tegeltija, nadležan samo za sprovođenje zakona i politike indirektnog oporezivanja koju utvrđuje Savjet ministara na prijedlog Upravnog odbora UIO.\n- Tekstovi predloženih zakona na koje su Direkcija za evropske integracije, Kancelarija za zakonodavstvo i Ministarstvo finansija i trezora BiH dali mišljenje prije razmatranja na sjednici Savjeta ministara, a sva mišljenja su iz aprila 2016. godine, i koji su utvrđeni prethodno na sjednici Upravnog odbora, ne odgovaraju tekstovima koji se sada nalaze u zakonodavnoj proceduri. Zbog povrede procedure nije opravdano podržati donošenje predložene izmjene, sve dok ne bude obezbijeđeno da predloženi tekstovi budu razmatrani i usvojeni od strane Upravnog odbora UIO - upozorio je Tegeltija.\nNjegov stav dijeli i poslanik u Parlamentu BiH Nikola Špirić, koji je kao bivši ministar finansija i trezora BiH bio član Upravnog odbora UIO. Špirić je podvukao da je parlamentarna rasprava o spornim prijedlozima zakona završila jedinim mogućim stavom kako bi bile ispravljene suštinske i proceduralne greške.\n- Imali smo informaciju da ovakav tekst izmjena zakona nije bio predmet rasprave na sjednici Upravnog odbora UIO, koji je jedini nadležan da to uputi u dalju proceduru. To potvrđuje i internet stranica Savjeta ministara gdje je nakon rasprave usvojen zaključak da se prijedlog zakona vrati Upravnom odboru i da to usklade sa raspravom koja je vođena na sjednici Savjeta ministara. Nažalost, to je vraćeno UIO. Riječ je o krupnoj proceduralnoj grešci, to nije ni u skladu sa zakonom i čudi me kako je Savjet ministara takav prijedlog uputio u Parlament - rekao je Špirić.\nPrema njegovim riječima, predložene izmjene zakona ni suštinski nisu dobre.\n- One su u koliziji sa sporazumom koji su potpisali premijeri RS i FBiH i sa zahtjevom Evropske banke za obnovu i razvoj, gdje se govori o namjenskim sredstvima. Predviđeno je da se sredstva izdvajaju na jedinstveni račun i da se dva puta mjesečno vrši obračun, a ne govori se da se radi o namjenskim sredstvima. S obzirom na to da se raspodjela novca sa jedinstvenog računa vrši na dnevnoj bazi na osnovu utvrđenih koeficijenta i ako oni ostanu za akcizu RS bi mogla da ostane uskraćena za nekoliko desetina miliona KM - rekao je Špirić i zaključio da je jedini logičan potez da zakoni budu vraćeni Upravnom odboru UIO da bi razriješio dileme.\nOsim predloženih izmjena Zakona o akcizama, u parlamentarnu proceduru upućeni su prijedlozi izmjena Zakona o sistemu indirektnog oporezivanja i Zakona o uplatama na jedinstveni račun i raspodjeli prihoda.\nIzvor: Vebsajt Glas Srpske, Vedrana Kulaga, 21.07.2016.


Film ekipa stiže u Otavu - SRBI.CA\nFilm ekipa stiže u Otavu\nPremijera domaće filmske krimi komedije „Ekipa“ u režiji Marka Šopića, koja donosi priču o ljubavi prema fudbalu i večitim rivalima Partizanu i Crvenoj Zvezdi, zakazana je ISTI DAN 23.OKTOBRA U Torontu, Beogradu I New Yorku.\nŠta se dogodi kada se na jednom derbiju nađu beskrupolozni menadžeri, pomalo nasilni lovatori, jedna italijanka, fudbalska zvezda Partizana i njegov brat od tetke koji navija za Zvezdu?\nOvoj zavrzlami doprineće i jedna torba puna para koja mora biti isporučena čuvenom meceni ili će svi oni biti u nevolji.\nU centru priče se nalazi as Partizana, fudbaler Stevanović, kojeg glumi Rade Ćosić, ujedno u scenarista ovog filma.Motiv za nastanak ove priče, Ćosić je pronašao u sopstvenim treninzima u Partizanu i ljubavi prema fudbalu.\nReditelj Marko Sopić je veliki ljubitelj fudbala i legendarnog fudbalera Dragana Mancea. „Snimali smo na pravom derbiju, sve što se događa na utakmici je autentično, glumci igraju sa kamerama na glavama i sve je realno. Mi smo se odlučili na taj potez iz više razloga, a najvažniji je da publika doživi atmosferu stadiona u bioskopu,“ rekao je scenarista i glumac Rade Ćosić i dodao da je riječ o komediji sa elementima krimi priče Holivuda.\nFilm je okupio poznatu ekipu glumaca među kojima su Andrija Milošević, Rade Ćosić, Dragan Jovanović, Srđan Todorović, Sergej Trfunović, Ljubomir Bandović, Ljiljana Stjepanović, Ivana Dudić, Anđela Jovanović i drugi.\nSpecijalni gosti filma su asovi Partizana: Saša Ilić, Đorđe Pantić, Dragan Ćirić i Ivan Tomić.\nDogađaj počinje za...\nMože Vam biti interesantno:


Stoltenberg: Crna Gora ostvarila stvaran napredak ka NATO-u\nGeneralni sekretar NATO-a, Jens Stoltenberg pohavilio je u razgovoru sa crnogorskim premijerom Milom Đukanovićem u Briselu napredak koji je Crna Gora postigla na putu ka NATO članstvu.\n“Crna Gora je ostvarila svaran napredak prema članstvu u NATO-u, proveli ste značajne reforme, vi ste šampion regionalne saradnje i neprekidno pokazujete da djelite naše vrijednosti”, naveo je Stoltenberg.\nNATO je na prošlom summitu u Velsu odlučio da otvori perod intenziviranih i fokusiranih razgovora i ministri vanjskih poslova NATO-a će procijeniti taj napredak do kraja ove godine odlučujući da li da pozovu Crnu Goru da se priključi Alijansi, podsjetio je.\n"Naš sastanak danas je jedan od važnih koraka.Omogućiće procjenu reformi i da šta još ostaje za uraditi.To je prilika da pokažete rezulate u oblastima kao što su reforma obavještajnog sektora, jačanje vladavine prava i povećenje podrške javnog mnjenja za članstvo u NATO" , poručio je generalni sekretar NATO-a Đukanoviću dodajući da je već registrovan napredak.\n"Crna Gora je postigla napredak kada je riječ o ključnim oblastima, poput vladavine prava, reformi obavještajnog sektora i reformi odbrane.To je od velike važnosti i dobrodošlo i ja pozdravljam i pohvaljujem napredak Crne Gore.Mislim da to pokazuje da je bila važna i ispravna odluka da se fokusiramo na intenzivne pregovore" rekao je Stoltenberg.\nĐukanović je rekao da fokus ostaje na sve četri pomenute oblasti, ali sa naglaskom na pitanja vladavine prava i podrške javnosti.\n"Iskoristio sam priliku da pokažem rezulate u toj oblasti ali i da iskažem moj i crnogorski optimizam ukupno, da ćemo u mjesecima koji su pred nama sigurno ispuniti očekivanja naših NATO partnera i biti u prilici da uoči ministarskog sastanka krajem godine saopštimo da smo apsolutno spremni da preuzmemo odgovornost nove članice NATO saveza.


O Nacrtu izmjena zakona o preuzimanju akcionarskih društava\n24.04.2013. / 15:39\nBANJALUKA, Poslanici u Narodnoj skupštini Republike Srpske će nakon redovne pauze nastaviti raspravu o Nacrtu zakona o izmjenama i dopunama zakona o preuzimanju akcionarskih društava, kojim je predviđeno povećanje procenta akcija emitenta sa pravom glasa, čijim sticanjem se stvara obaveza objavljivanja ponude za preuzimanje sa 25 na 30 odsto glasova.\nOvim nacrtom zakona izuzete su akcije emitovane s pravom glasa koje su u posjedu emitenta, odnosno sopstvene akcije iz ukupnog broja akcija s pravom glasa na osnovu kojih se određuje učešće.\nIz ovog nacrta brisani su članovi koji se odnose na prinudnu prodaju i prinudnu kupovinu u postupku preuzimanja, s obzirom da je ova oblast detaljnije uređena Zakonom o privrednim društvima kojim se definišu sva bitna, pa i ova pitanja akcionarstva, navodi se u obrazloženju Nacrta.\nTokom skupštinske rasprave, poslanik SDS-a Miladin Stanić rekao je da je ovaj nacrt zakona štetan po Republiku Srpsku, jer je iznuđen korupcijom.\nPoslanici SNSD-a izrazili su neslaganje sa Stanićevim mišljenjem tako što su napustili skupštinsku salu.\nU Narodnoj skupštini Republike Srpske u toku je redovna skupštinska pauza do 17.00 časova. Srna\nTagovi: miladin stanicnacrt zakonanarodna skupstina republike srpskeposlanici


BUDI DAVALAC KRVI: Mobilne ekipe od nedelje u "Neoplanti", Čelarevu, Zmajevu... | (Vesti - 11.08.2018) Novi Sad\n11.08.2018 u 16:00h\nBUDI DAVALAC KRVI: Mobilne ekipe od nedelje u "Neoplanti", Čelarevu, Zmajevu...\nPonedeljak, 13. 8. 2018. – Mobilna ekipa prikupljaće krv u Inđiji u prostorijama Crvenog krsta od 8 do 12 časova, kao i od 14 do 18 časova. Druga ekipa biće u Čoki, u prostorijama Crvenog krsta, u periodu od 9 do 11 časova.\nUtorak, 14. 8. 2018. – Akcija dobrovoljnog davanja krvi organizovaće se u prostorijama Kazneno popravnog zavoda u Sremskoj Mitrovici od 8 do 9 časova. Mobilna ekipa dežuraće nakon toga u Sremskoj Mitrovici u prostorijama Crvenog krsta, u periodu od 9.30 do 12.30 časova.\nKrv će se prikupljati i u Centru za osnovnu policijsku obuku u Sremskoj Kamenici, u periodu od 8 do 12 časova.\nSreda 15. 8. 2018. – Mobilna ekipa biće u Bečeju, u Pozorištu, u periodu od 8 do 12 časova.\nDruga ekipa dežuraće u "Neoplanti" u Novom Sadu, u periodu od 12 do 15 časova.\nČetvrtak, 16. 8. 2018. – Akcije dobrovoljnog davanja krvi održaće se u Silbašu, u prostorijama Vatrogasnog doma od 8 do 10 časova, kao i u Čelarevu, u Zdravstvenoj stanici, takođe od 8 do 10 časova.\nKrv će se prikupljati i u Zmajevu, u prostorijama Mesne zajednice, od 8 do 9 časova, u Ravnom selu, u Sportskoj hali, u periodu od 9.30 do 10.30 časova, a zatim u Bačkom Dobrom Polju, u prostorijama Ambulante, od 11 do 12 časova.\nPetak, 17. 8. 2018. – Mobilna ekipa prikupljaće krv u Zrenjaninu, u prostorijama Crvenog krsta, u periodu od 8 do 10.30 časova. Druga ekipa dežuraće u Senti, u Mesnoj zajednici, od 9 do 12 časova.


Centar za ekologiju i energiju sutra u Tuzli organizuje konferenciju “Energetska politika za zaštitu klime” – SodaLIVE.ba | Lukavački info portal\nCentar za ekologiju i energiju sutra u Tuzli organizuje konferenciju “Energetska politika za zaštitu klime”\nKonferencija se održava sutra u hotelu “Mellain” u Tuzli u periodu od 10:30 do 14:00 sati.\nCiljevi projekta su poboljšanje odgovornosti i transparentnosti javnih finansija, te jačanje uloge i glasa civilnog društva u nadgledanju glasa i učinka kojeg imaju institucije prilikom trošenja javnih finansija i iniciranje društvenih i političkih promjena u oblasti energije, klimatskih promjena i zagađenja zraka kroz dobijanje široke podrške lokalnih vlasti i građana.\nNA knferenciji će biti govora o energetskoj tranziciji i ulozi lokalnih zajednica, kao i o ekonomskim aspektima energetske tranzicije i mogućim modalitetima finansiranja tranzicije na lokalnom nivou. Pored toga, govoriće se o ulasku privatnog sektora i kapitala u projekte vezane za termoelektrane, a biće prezentirana i studija “Javna infrastutura – u čijem interesu?”\nGIKIL: Radnici sutra sa 14 autobusa dolaze u Sarajevo, ministrica Đapo bez komentara


Kada se popunjava EU izveštaj o saobraćajnoj nesreći? - Društvo - Dnevni list Danas\nPočetna » Društvo » Kada se popunjava EU izveštaj o saobraćajnoj nesreći?\nKada se popunjava EU izveštaj o saobraćajnoj nesreći?\nSaobraćajni udes bez povređenih i sa minimalnom materijalnom štetom, u kome se oba vozača slažu čija je krivica, može da prođe popunjavanjem „EU izveštaja o saobraćajnoj nezgodi“, koji svaki vozač mora da ima u svom autu.\n0Piše: Kamatica 25. januara 2019. 11.29 Izmenjeno: 11.53\nFoto: Saobraćajna policija\nUkoliko se desi da vozilo nema ovaj papir, a učestvovalo je u saobraćajnoj nezgodi, vozaču može biti naplaćena kazna ćiji iznos se kreće u rasponu od 10.000 do 50.000 dinara. Takođe svaka osiguravajuća kuća, prilikom registracije automobila je u obavezi je da izda ovaj formular, u suprotnom i za njih je predviđena novčana kazna.\nNakon usvajanja izmene Zakona o bezbednosti u saobraćaju zvanično je definisana visina štete do koje nije potreban da policija izvrši uviđaj, već se sve rešava popunjavanjem EU izveštaj.\nZvanično, visina štete je do 200.000 dinara, a po trenutnom kursu to je nešto manje od 1.700 evra. Međutim, procena štete, u ovom slučaju, može biti i „mač sa dve oštrice“. Tako, na primer, kod novijih automobila jedan polomljen far i branik, kao i nekoliko ogrebotina mogu da koštaju otprilike toliko.\nZakon ne obavezuje vlasnike vozila da se odazovu na ovaj poziv. Još jedna otežavajuća okolnost kod dokazivanja visine nastale štete predstavlja situacija u kojoj je vozilo popravljeno u međuvremenu (na primer, zamenio far i branik), i baš iz ovog razloga Kamatica savetuje da se na mestu nesreće naćine fotografije ili video zapis, a svakako nije loše obezbediti i nekog svedoka.\nPopunujavanje EU izveštaja ima i dobrih strana, ukoliko nezgoda nije izazvala neki ozbiljniji saobraćajni prekršaj, vožač ne ide kod sudije za prekršaje, a samim tim izbegava veliku novčanu kaznu, dobijanje kaznenih bodova i privremeno oduzme dozvolu.\nI na kraju, prema tvrdnjama vozača koji su prilikom sudara popunjavali „Evropski izveštaj o saobraćajnoj nezgodi“ teorija je jedna stvar, ali je praksa često drugačija, pa je potreban dodatan oprez. Naime, osiguravajuće kuće često prave problem ako je šteta veća od 50.000 dinara, a ne postoji izveštaj da je policija izvršila uviđaj.\nZato, Kamatica savetuje, ukoliko niste potpuno sigurni u proceni štete, sačekajte policiju, a ako nema povređenih i šteta nije velika, napraviće samo službenu belešku, a ne klasičan uviđaj. Na taj način je i osiguravajućim kućama smanjena mogućnost da „odugovlače“ sa isplatom ili umanje nastalu štetu.\nI „EU izveštaj“ može da se dopuni\nOsnovni uslov za popunjavanje EU izveštaja je da nema povređenih. Međutim, u praksi se dešava da se ovaj formular popuni, učesnici saobraćajne nesreće raziđu, a tek kasnije se ustanovi da je neko povređen. U takvom slučaju se prilikom posete lekara mora obavezno napomenuti da je povreda nastala usled saobraćajne nezgode, a lekar je dužan da pozove policiju, koja po dolasku u bolnicu sačinjava takozvanu „dopunu predmeta“. Na osnovu te dopune je moguće tražiti naknadu nematerijalne štete.\nBezbednost, procedura, Saobraćaj, Saobraćajna nesreća, vozačiBeograd\nMomirović traži hitnu istragu i izveštaj o nesreći na železničkoj stanici Mala Krsna\nPojačana saobraćajna kontrola registracionih nalepnica


Pripadnici specijalnih jedinica vojske i policije održali su danas na Novom Beogradu antiterorističku vežbu „Štit“ za koju je premijer Srbije Aleksandar Vučić rekao da je pokazala kako će brz i efikasan biti odgovor države na eventualne terorističke pretnje. „Učesnici ove jako komplikovane vežbe pokazali su izuzetnu obučenost i delovali kao tim. Sve je delovalo izvanredno, a građani su mogli da vide kako će brz i efikasan biti naš odgovor na eventualne terorističke pretnje“, rekao je premijer novinarima u Palati Srbija nakon održane vežbe. On je najavio dalje ulaganje u opremu i naoružanje VS i MUP-a, dodavši da je Srpska banka u petak odobrila 10 miliona evra preduzećima namenske industrije. Komandant Žandarmerije Goran Dragović ocenio je da su građani imali priliku da vide odlično uvežbane pripadnike specijalnih jedinica MUP-a i VS.\n„Svaka od jedinica koje su učestvovale u današnjoj vežbi posebno uvežbava izvršenje ovih zadataka, a danas smo pokazali da možemo i zajedno da ih izvedemo“, rekao je on.


Podrška projektima održivog i inkluzivnog razvoja » Za tvoj biZZZnis\nPodrška projektima održivog i inkluzivnog razvoja\nFrancuska agencija za razvoj (AFD) obavezala se zajedno sa Investiciono-razvojnim fondom Crne Gore (IRFCG) da podrži investicije u skladu sa Ciljevima održivog razvoja (SDGs), potpisivanjem kreditne linije od 50 miliona eura propraćene subvencijom za tehničku pomoć od 400.000 eura za podršku razvoju klimatskih projekata usklađenih sa Pariskim sporazumom.\nAFD i IRFCG su potpisali dva sporazuma o finansiranju koji povezuju kreditnu liniju od 50 miliona eura i bespovratnu pomoć od 400.000 eura, kao dio programa čiji je cilj podrška i promocija zelenih i klimatskih investicionih projekata za mala i srednja preduzeća i crnogorske opštine. Program takođe ima za cilj da doprinese stvaranju i razvoju projekata sa snažnim socijalnim i ekonomskim uticajem u najranjivijim regionima zemlje, promovišući uravnotežen teritorijalni razvoj, kroz posebne mehanizme podrške za preduzetnike u tim oblastima.\nU toj perspektivi, AFD može da angažuje širok spektar finansijskih rješenja kao odgovor na potrebe svojih klijenata i partnera kao što su: zajmovi za javni sektor za podršku reformama povezanim sa procesom pristupanja Evropskoj uniji, investicioni zajmovi za finansiranje infrastrukture pogodne za zeleniji i održivi rast, zajmovi za ublažavanje rizika od prirodnih nepogoda; kreditne linije i garancije kroz bankarski sektor u cilju podrške malim i srednjim preduzećima, finansiranje privatnog sektora putem svog ogranka PROPARCO; finansiranje studija izvodljivosti i program tehničke pomoći, partnerska saradnja i ekspertiza.\nAFD je takođe članica Investicionog okvira za Zapadni Balkan (WBIF) i akreditovana je od strane Evropske Komisije za upravljanje fondovima i projektima u okviru Instrumenata za pretpristupnu pomoć (IPA).\nZa više informacija o AFD na Zapadnom Balkanu: https://www.afd.fr/en/page-region-pays/western-balkans .


Muftijstvo Mostarsko - Izgradnja mira i povjerenja ne znače nužno i prekrajanje historije\n- Našu zajedničku posjetu mjestima gdje su ubijani život i nada u budućnost naše voljene zemlje, realizujemo u čistoj namjeri da mlade generacije osvijestimo i ohrabrimo da žive u miru, poštovanju i toleranciji s pripadnicima drugih nacija i vjera s kojima dijele zajednički prostor i sudbinu života u različitosti - kaže se u pročitanoj izjavi, između ostalog.\nSamo bi nerazuman čovjek ovaj događaj mogao ocrniti, izobličiti, u njega "učitavati" negativnosti, a na kraju i kod muftije tražiti političku odgovornost.\nNije se muftija u istočnoj Hercegovini, naime, nikome izvinjavao niti bilo kome bilo šta "tovario na pleća", kako su zlonamjernici okarakterisali ovaj događaj. Naprosto, muftija nema političku moć, kao ni odgovornost, obavezu, legitimitet i nadležnost da nosi ili prenosi taj teret.\nOsvještavanje i oplemenjivanje društva jeste primarna zadaća vjerskih zvaničnika, čime se njihova odgovornost može očekivati i tražiti samo tamo gdje su konkretnim djelovanjem proizveli štetu, ili zloupotrebom položaja i "svetosti" doprinijeli mržnji i nasilju.\nUstanovljenje istine, rasvjetljavanja konkretnih zločina, događaja, ekshumacije, preuzimanje političke odgovornosti, na kraju i "izvinjenja" i društvena pravda, su zadaća i obaveza države, političkih predstavnika i političkih institucija.


Rihanna prva pjevačica koja pokreće luksuznu robnu marku - BIGportal.ba\n12 Maja, 2019 085\nMožda Rihanna nije izbacila novi album više od tri godine, ali na ostalim biznis poljima više je nego aktivna.\nOna je sklopila ugovor sa grupom za luksuznu robu LVMH, u čijem sastavu posluju Dior, Fendi, Givenchy i Louis Vuitton, a nova modna linija koja će se zvati Fenty počeće sa radom u maju ili junu, navela je kompanija.\nModna linija koncentrisana je oko RIhanne, ona će je razvijati i biće oblikovana njenom vizijom mode, obuće i aksesoara, navodi se u saopštenju.\nOvo neće biti prvi put da je RiRi u modnim vodama: ona već ima liniju kupaćih kostima SAVAGExFENTY, kao i mejkap liniju FentyBeauty.\nRihanna je rekla u saopštenju da je stvaranje modne linije sa LVMH grupom poseban trenutak za nju, prenosi AP. “Nisam mogla da zamislim boljeg partnera što se tiče kreativnosti i poslovanja i spremna sam da svet vidi šta smo stvorili zajedno”, navela je zvezda u saopštenju.\nInače, Fenty će biti prva luksuzna marka na čijem će čelu biti tamnoputa žena.


Saradnjom do rezultata u procesu pristupanja EU | EUME\nNaslovnica Info Press info Saradnjom do rezultata u procesu pristupanja EU\nSaradnjom do rezultata u procesu pristupanja EU\n„Pristupni pregovori i reforme koje se sprovode u okviru njega, transformišu društvo kako bi ono bolje odgovaralo potrebama svojih građana i unapređuju njihov životni standard. Zbog toga, iskreno želim da Republika Sjeverna Makedonija uskoro i formalno započne pregovore o pristupanju EU, uz pohvale značajnim reformama koje je već realizovala kako bi njeni građani osjetili koristi od primjene evropskih standarda i vrijednosti, saopštila je glavna pregovaračica, Zorka Kordić u razgovoru sa potpredsjednikom Vlade Republike Sjeverne Makedonije, Nikolom Dimitrovim.\nKordić i Dimitrov su danas imali sastanak putem online platforme.\nSagovornici su izrazili zadovoljstvo dobrim i prijateljskim odnosima dvije države i pozdravili bogatu saradnju i uzajamnu podršku bez otvorenih pitanja. Ocijenili su da dvije države, između ostalog i kao članice NATO, dijele ista vanjskopolitička opredjeljenja, kao i otvorenost za međusobnu saradnju i spremnost za zajedničke poduhvate kroz brojne EU i regionalne formate.\nGlavna pregovaračica je prenijela punu spremnost Vlade Crne Gore i pregovaračkog tima da pruži svu neophodnu podršku Sjevernoj Makedoniji u procesu evropske integracije.\n„Građani obje države snažno podržavaju pristupanje EU, što treba da bude podsticaj, kako za Crnu Goru, tako i za Republiku Sjevernu Makedoniju, da nastavimo još aktivnije djelovanje na sprovođenju reformi, ali i intenziviramo aktivnosti na uključivanju cijelog društva, uključujući ekspertizu akademske zajednice i nevladinog sektora“ kazala je Kordić.\nOna je ukazala na značaj reformi u poglavljima 23 i 24, za jačanje demokratije i vladavine prava, ali i cjelokupnu dinamiku pregovora i pozdravila rezultate Sjeverne Makedonije ostvarene u tom kontekstu.\n„Naši pregovarački timovi imaju mnogo tema od zajedničkog interesa, naročito kad je u pitanju primjena Nove metodologije pristupanja EU, kao i strateška komunikacija prema građanima EU, uključujući i učešće“, poručila je Kordić.\nSagovornici su razmijenili mišljenje i o korišćenju EU podrške u procesu pristupanja Uniji, usaglasivši se o potrebi unapređenja regionalne saradnje i promovisanja projektno orijentisanih inicijativa koje bi doprinijele daljem društvenom i ekonomskom razvoju regiona. Ovo naročito u kontekstu primjene Ekonomskog i investicijskog plana za Zapadni Balkan u cilju približavanja država Zapadnog Balkana jedinstvenom tržištu EU.\nKordić i Dimitrov su razmijenili mišljenje i o značaju kvalitetne i efikasne komunikaciji prema državama članicama EU i njihovim građanima, i dodatnog afirmisanja politike proširenja i pristupanja država Zapadnog Balkana EU. U tom kontekstu, zajednički su ocijenili važnost uključivanja država Zapadnog Balkana u pregovore o budućnosti Evropske unije, naročito u okviru Konferencije o budućnosti EU.\nPotpredsjednik Dimitrov je poželio svaki uspjeh našoj zemlji na evropskom putu i ukazao da na liniji prijateljske note koja odlikuje bilateralne veze treba jačati postojeće mehanizme saradnje i dobru praksu razmjene iskustava. Prenio je spremnost za bližom saradnjom timova glavnih pregovarača i članova pregovaračke strukture Crne Gore i Republike Sjeverne Makedonije, uz mogućnost kada to dozvole epidemiološke prilike da posjeti Crnu Goru. Imajući u vidu da dvije zemlje, tijesno sarađuju kroz format Zajedničkog odbora koji je uspostavljen Sporazumom o saradnji između Vlade Crne Gore i Vlade Sjeverne Makedonije u kontekstu pristupanja Evropskoj uniji, sugerisao da se u što skorije vrijeme održi zajednički sastanak kako bi se dogovorili budući modaliteti saradnje i prenosa iskustava.


Gradonačelnik priredio prijem za Marija Hodžića povodom osvajanja srebrne medalje na Evropskom prvenstvu – Glavni Grad Podgorica\nGradonačelnik priredio prijem za Marija Hodžića povodom osvajanja srebrne medalje na Evropskom prvenstvu\nGradonačelnik Podgorice dr Ivan Vuković sa saradnicima, primio je danas crnogorskog karate reprezentativca Marija Hodžića koji je na nedavno održanom seniorskom Evropskom prvenstvu u Gvadalahari osvojio srebrnu medalju.\n“Izuzeno je zadovoljstvo što ste nas još jednom obradovali i učinili ponosnim na čemu vam u ime Glavnog grada čestitam i zahvaljujem, a siguran sam i u ime svih građana Podgorice koji se raduju vrhunskim uspjesima naših sportista”, istakao je gradonačelnik Vuković.\nVuković je podsjetio da karate u Podgorici ima dugu tradiciju i da karatisti u kontinuitetu ostvaruju ozbiljne rezultate na međunarodnom planu, dodajuću da to gradsku upravu, u saradnji sa nadležnim državnim institucijama još više obavezuje da u narednom periodu snažnije pomaže i doprinosi razvoju karatea i sporta u Podgorici.\nGtradonačelnik je Hodžiću poželio osvajanje zlatne medalje na sljedećem velikom međunarodnom takmičenju i plasman na naredne Olimpijske igre.\nMario Hodžić se, predstavljajući planove i ambicije za naredni period, zahvalio upravi grada na podršci i izrazio uvjerenje da će nastaviti da niže uspjehe i promoviše Podgoricu i Crnu Goru u najboljem svjetlu. On je naglasio da je, pored osvajanja medalja na velikim takmičenjima, najveći cilj u karijeri plasman na Olimpijske igre na čemu već uveliko radi i sprovodi potrebne pripreme.\nNova oprema značajno unaprijedila rad JU Dnevni centar za djecu i omladinu... Rješenje-lista kandidata koji ispunjavaju uslove za partnerstvo u postupku...


Petorica muškaraca donirala kožu radnicima NIS-a povređenim u požaru - RTV Santos\nPetorica muškaraca donirala kožu radnicima NIS-a povređenim u požaru\nRadnici Dejan Jerinkić i Goran Belančić, koji su prošlog četvrtka prilikom nesreće na naftnoj bušotini kod Požarevca zadobili opekotine trećeg stepena, na lečenju su na Klinici za opekotine, plastičnu i rekonstruktivnu hirurgiju Kliničkog centra Srbije.\nUrađene su im transplantacije kože sa pet donora koji su odabrani od građana su se prijavili da pomognu. Povređeni radnici su u stabilnom stanju, ali je pred njima dug period oporavka.\nStojan, Đorđe, Radovan, Sava, Jovan – to su heroji koji su donirali kožu za povređene radnike. Mnogo građana se prijavilo u želji da pomogne, a njih petorica su ispunili kriterijume za doniranje kože.\nNačelnica Odeljenja opekotina sa intenzivnom negom KCS dr Biljana Ćertić objašnjava za RTS da donori moraju da budu apsolutno zdravi, a starosna granica je od 18 do 65 godina. Specifično za donore kože jeste da na regijima sa kojih se koža uzima ne sme da bude apsolutno nikakvih promena.\n„Ovi humani ljudi su zaista heroji i dali su šansu za preživljavanje teško povređenim radnicima„, napominje dr Ćertić.\nDonori se oporavljaju posle operacija, a povređeni radnici su u stabilnom stanju. Pred njima je još operacija i dug period oporavka.\n„Važno je da smo, zahvaljujući donorima, uspeli da napravimo prvi korak„, kaže dr Ćertić i napominje da o povređenim radnicima čitav tim lekara i tehničara vodi brigu 24 časa dnevno.\nPrethodnoNabavljanje ogreva pred zimu\nSledećeŠtrajk i skraćeni časovi do ispunjenja zahteva prosvetara


Vlada ugovorima oštetila državu za 997 milijardi dinara\nPredsednik Demokratske stranke Bojan Pajtić izjavio je danas da je Vlada Srbije u prethodne četiri godine štetnim ugovorima, od kojih su neki tajni, oštetila državu za 997 milijardi dinara.\nPajtić je na stranačkoj konferenciji za novinare u Beogradu ocenio da je neprihvatljivo postojanje tajnih ugovora čija je svrha, po njegovim rečima, da se nešto prikrije i pare sliju u nečiji džep.\n„Kad je reč o Er Srbiji javna su samo dva ugovora, dok tri najvažnija još nisu objavljena…Da li je tačno i da strani menadžeri u smederevskoj Železari mesečno zaradjuju oko 340.000 evra, odnosno oko četiri miliona godišnje, dok je to preduzeće u većem minusu nego ranije“, upitao je Pajtić.\nOn je dodao da će DS početi izradu zakona kojim će biti uvedena apsolutna transparentnost podataka na svim nivoima i koji će, prema njegovim rečima, biti prvi zakon koji će demokrate usvojiti kada dodju na vlast.\nGovoreći o eventualnom zajedničkom izlasku na izbore sa drugim opozicionim partijama, Pajtić je kazao da je DS razgovarala i sa Pokretom „Dosta je bilo“ Saše Radulovića i sa strankama manjina, a da će do kraja sledeće nedelje biti poznato da li će opozicija nastupiti u jednoj ili dve kolone.


Devet godina Univerziteta u Novom Pazaru\nNaslovnica Sjeverni Sandžak Novi Pazar Devet godina Univerziteta u Novom Pazaru\nNovi Pazar – Danas je na Internacionalnom univerzitetu u Novom Pazaru obilježena deveta godina od osnivanja Univerziteta, manifestacijom „Dan univerziteta“ i svečanom dodjelom diploma studentima koji su diplomirali u periodu od 30. marta prošle do 30. marta ove godine.\nDiplome je danas dobilo ukupno 585 diplomanata Internacionalnog univerziteta koji su diplomirali na odjeljenjima ovog Univerziteta u Novom Pazaru, Beogradu, Nišu Pančevu i Subotici.\nU okviru manifestacije „Dani univerziteta“ priređen je bogat kulturno-umjetnički program, a Univerzitet su, pored studenata i njihovih roditelja, posjetile brojne delegacije i predstavnici Univerziteta iz okruženja. Na svečanosti su bili prisutni predstavnici Univerziteta iz Tuzle i Zenice, Bosna i Hercegovina, zatim predstavnici Internacionalnog univerziteta iz Struge i Univerziteta FON iz Skoplja, Makedonija, kao i predstavnici Univerziteta Trakija iz turske i predstavnici fondacije Mehmet Akif Ersoj iz Turske. Pored musafira sa Univerziteta u okruženju svečanosti su prisustvovale i brojne delegacije iz vjerskog, kulturnog i političkog života Sandžaka. Delegacija Islamske zajednice u Srbiji i predstavnici političkih partija koje okupljaju Bošnjake Sandžaka.\nPosebno je značajna posjeta koju su upriličili šef misije OEBS-a u Srbiji, Dimitrios Kipreos, ambasador Austrije Clemens Koja, ambasador Holandije Laurent Stokvis i Wiliam Infante, koordinator Ujedinjenih Nacija i predstavnik UNDP-akoji su obišli Univerzitet i u dugom i prijatelskom razgovoru sa rektorom prof.dr. Mevludom Dudićem dali podršku Internacionalnom univerzitetu i čestitali diplomantima.\nSpecijalni gost svečanosti bio je pjesnik Abdulah Sidran koji je u svojoj besjedi koja se odnosila na apsurd istakao da se apsurd života može prevazići samo pobjedom.\nRektor Univerziteta prof.dr. Mevlud Dudić je u svojem obraćanju čestitao studentima i diplomantima i istakao da će se Univerzitet i dalje razvijati u pravcu poboljšanja uslova studiranja i povećanju znanja koje će studenti dobijati i svečano je objavio da je od danas Internacionalni univerzitet u Novom Pazaru ovlašćen od američkog Univerziteta Heritejdž da može izdavati i američke diplome za sve studente u narednom periodu.\nNa kraju svečanosti diplomantima i svim prisutnima se obratio predsjednik Univerziteta, glavni muftija Muamer ef. Zukorlić koji je rekao da u njegovoj duši danas stanuje sreća, koja je u prvom planu. Muftija je govorio i o univerzalnosti znanja koje studenti stiču na Univerzitetu i između ostalog je rekao:\n„Samo skladno znanje između svoje snage, moći i kvaliteta, ali i svoje produhovljenosti i svoje humanosti, a to se mjeri na vagi podređenosti čovjeku jeste pravo znanje i to je bio i ostao ideal nastanka i razvoja ovoga Univerziteta. Najbolje znanje, najkvalitetnije znanje, univerzalno znanje, ekspertsko znanje ali podređeno čovjeku, njegovim vrijednostima u pojedinačnom, porodičnom i kolektivnom smislu. Dansa vam sa ovoga mjesta svjedočim da je Internacionalni univerzitet u Novom Pazaru stožer sreće slobode i humanosti. Svim diplomantima, njihovim roditeljima, profesorima, cijeloj univerzitetskoj porodici koja se danas izlila iz korita univerziteta. Porodici u kojoj danas sudjeluje Novi Pazar i cijela balkanska regija od srca čestitam sa željom i uvjerenjem da su diplome simboli u njihovim rukama koji ih moralno, duhovno i akademski obavezuju da budu dobri i korisni ljudi koji će donositi dobro za sebe, svoje porodice i svoju zajednicu.“\nNakon govora Glavnog muftije diplomantima su dekani departmana na kojima su studirali uručili diplome.


You are at:Home»Vesti»IBM studija: Fokus na talentu, tehnologiji i partnerstvu može biti ključ za napredovanje nakon pandemije COVID-19\nBy Vesna Kovačević on\t 18/02/2021 Vesti\nStudija „Saznajte ono najvažnije“ obuhvatila je 3.000 izvršnih direktora u 26 industrija i skoro 50 zemalja. Sprovedena je u saradnji sa Oksford Ekonomiksom (Oxford Economics) i upoređena je sa više od 20 godina IBM-ovih godišnjih istraživanja.\n„Pandemija COVID-19 predstavlja izazov za mnoge lidere na području različitih industrijskih grana. Brojne organizacije morale su da ponovo osmisle i ubrzaju svoje strategije digitalizacije poslovanja“, rekao je direktor IBM-a za Srbiju, Makedoniju, Crnu Goru i Albaniju Nikola Polić. „Studija ukazuje da izvršni direktori iz različitih delova sveta uglavnom razmišljaju slično kada su upitani o najvažnijim naprednim tehnologijama – internet stvari (Internet of Things – IoT), hibridni cloud (Hybrid Cloud), veštačka inteligencija (AI) i automatizacija (Automation) – koje će učiniti njihovo poslovanje pametnijim, bržim i otpornijim na promene koje je pandemija donela svim industrijama.“\nVećina anketiranih direktora su rekli da su Cloud, AI, IoT i automatizacija robotskog procesa (Robotic Process Automation – RPA), ključne tehnologije koje će doneti koristi njihovom poslovanju u narednih nekoliko godina.\nTehnologije razvijene na infrastrukturi hibridnog clouda, kao što su AI, IoT i automatizacija, mogu učiniti ključne procese u srži poslovanja (lanac snabdevanja, finansije, ljudske resurse, nabavku) prilagodljivijim i inteligentnijim – omogućavajući veću efikasnost i iskorišćenje u poslovnom okruženju koje se stalno menja i pruža više uvida u realnom vremenu kroz funkcionalne silose.


Budžet BiH je ustavna kategorija - INFORMACIJA JE KAPITAL - Capital.ba\n25. mar. 2012. 14:51 Objavljeno u FINANSIJE\n“Zakonom o jedinstvenom računu i raspodjeli sredstava sa jedinstvenog računa Uprave za indirektno oporezivanje decidno je propisano da se od svih prikupljenih sredstava prvo podmiruje država, a šta ostane – između sebe dijele entiteti. Znači, državni budžet u tom smislu ničim nije ograničen, ako znamo da se na godišnjem nivou na taj račun prikupi više od pet milijardi KM”, tvrdi Kasumović.\nOn je, u pisanoj izjavi medijima, naveo da je Zakon o prijevremenom penzionisanju pripadnika Oružanih snaga BiH zakonska kategorija i da Ministarstvo finansija BiH u budžet BiH mora unijeti sve stavke i kategorije propisane tim zakonskim aktom.\nKasumović navodi da je problem nastao kada su stručnjaci, prilikom izrade nacrta budžeta, uvrstili i tu stavku, naglasivši da je sve oko budžeta riješeno zakonom.Srna\nKljučne riječi: budzet bih, fuad kasumovic, raspodjela sredstava, uio bih, vazno


Ministarstvo vanjskih poslova Bosne i Hercegovine danas je domaćin trećeg sastanka Upravnog odbora zajedničkog programa Evropske unije i Vijeća Evrope “Horizontal Facility” za zapadni Balkan i Tursku, na kojem će biti predstavljena postignuća svih projekata koji se provode u okviru tog programa, sa posebnim osvrtom na oblasti antidiskriminacije, reforme zatvorskog sistema, obrazovanja i zaštite nacionalnih manjina.\nDirektorica Generalnog programskog direktorata Vijeća Evrope Verena Taylor istakla je da “Horizontal Facility” predstavlja pomoć određenoj zemlji da izvršava obaveze koje je preuzela tokom učlanjivanja u Vijeće Evrope i približi se njihovoj realizaciji u vezi pristupanju EU.\n“Ono što sa našim partnerom pokušavamo uraditi jeste pomoći zemljama da napreduju u tom oblastima. Na osnovu datih preporuka, pomažemo zemlji da postigne napredak u onim segmentima gdje je to zaista i potrebno”, pojasnila je.\n“To su vrlo konkretni aspekti kao što su borba protiv privrednog kriminala, saradnja sa policijom, obrazovanje, borba protiv diskriminacije i slično”, kazala je.\nPomoćnik ministra vanjskih poslova BiH za multilateralne odnose Almir Šahović istakao je da je taj instrument Vijeća Evrope u skladu sa jednim od najvažnijih dokumenata Komisije Evropske unije iz februara 2018. godine pod nazivom “Strategija proširenja EU” u kojem su date glavne preporuke koje zemlje zapadnog Balkana, kao kandidati ili potencijalni kandidati, trebaju da naprave.\n“To nije nešto što se radi samo da bi se ispunile preporuke Vijeća Evrope ili da bi se približili EU, već nešto što se radi za dobrobit građana ove zemlje”, kazao je.


BUGARSKA: NOVI MOMENTI U INOSTRANOJ POLITICI SOCIJALISTICKE VLADE | Institute for War and Peace Reporting\nBUGARSKA: NOVI MOMENTI U INOSTRANOJ POLITICI SOCIJALISTICKE VLADE\nNovi lideri jasno stavljaju do znanja da nece krotko slediti politiku svojih prethodnika u pogledu Iraka ili Evrope.\nNova bugarska vlada pod vodjstvom socijalista brzo je krenula u distanciranje od snazne podrske svojih prethodnika inostranoj politici Sjedinjenih Americkih Drzava, pogotovo u pogledu Iraka.\nOve nedelje, Ivajlo Kalfin, novi ministar inostranih poslova, jasno je stavio do znanja da je blizi odbijanju zahteva iz Vasingtona i Bagdada da Bugarska poveca svoj kontingent od 400 vojnika u Iraku posle 31. decembra, roka za povlacenje bugarskih trupa na osnovu odluke bugarskog parlamenta usvojene 5. maja ove godine.\nUz Kalfinovu izjavu islo je jos jedno iznenadjujuce saopstenje prema kome tek treba postici nacionalni konsenzus u vezi sa americkim vojnim bazama u Bugarskoj.\nOba saopstenja su u potpunoj suprotnosti u odnosu na cvrstu podrsku prethodne vlade desno od centra koaliciji pod americkim vodjstvom u Iraku i americkom vojnom prisustvu u Bugarskoj. Nova koaliciona vlada preuzela je vlast u avgustu nakon sto je Bugarska socijalisticka partija, BSP, dobila 31 odsto glasova, vise nego ijedna druga politicka stranka, na opstim izborima u junu ove godine.\nBSP je, medjutim, morala da pregovara mesecima da bi uspostavila funkcionalan savez sa turskom manjinskom strankom Pokretom za prava i slobode, DPS, i sa bivsim vladajucim Nacionalnim pokretom "Simeon II", NDSV.\nOdluka NDSV-a da se pridruzi novoj vladi se u javnosti smatralo garancijom da nova administracija nece skretati sa zacrtanog proevropskog i proamerickog spoljnopolitickog kursa.\nNovi premijer Sergej Stanisev je, takodje, najpre, pokusao da uveri Bugare kako ce slediti postojecu politiku. Rekao je da ce Bugarska ostati predvidljiv i pouzdan partner Americi u pogledu njenog angazovanja u Iraku.\nPrva poseta Sergeja Staniseva bila je odlazak u sediste Evropske unije u Briselu, koja je ukazivala da je on ostao posvecen ostvarivanju zacrtanog cilja u predvidjenom roku – clanstvo Bugarske u Uniji.\nDa bi dokazala svoju posvecenost ovom cilju, BSP je takodje obecala da ce ubrzati usvajanje novog krivicnog zakona na kome je Brisel insistirao. Vladajuca stranka je prihvatila da usvoji predlog nacrta zakona koji je izradio NDSV u junu mesecu, odustajuci od ranijeg zahteva za novom javnom raspravom o tom pitanju. Medjutim, nakon ovih smirujucih gestova i izjava, Stanisev i Kalfin su jasno stavili do znanja da imaju sopstvene stavove o Iraku i Evropskoj uniji.\nParlament je smanjio broj bugarskih vojnika u Iraku sa 480 na 400 i izglasao odluku o njihovom povlacenju do kraja godine pod pritiskom BSP-a. U medjuvremenu je Stanisev odbijao da razjasni svoju poziciju u pogledu razmestanja bugarskih trupa.\nProsle nedelje Stanisev je rekao da je Bugarskoj potrebno da razmotri ovo pitanje sa medjunarodnim partnerima, dodajuci da Vasington nije zatrazio bilo kakvo produzavanje mandata bugarskih trupa.\nIpak, krajem prosle nedelje, kada je Kalfin priznao da je dobio takav zahtev od Amerike i Iraka, ministar inostranih poslova je izneo svoje cvrsto protivljenje takvoj odluci. "Ne bi trebalo da saljemo nove trupe", rekao je on.\nJos jedna nesuglasica se pojavila prosle sedmice kada su predsednik vlade i ministar inostranih poslova nazvali obecanje bivseg ministra inostranih poslova o uspostavljanju americkih vojnih baza u Bugarskoj "preuranjenim".\nSolomon Pasi, koji sada predsedava skupstinskim odborom za inostranu politiku, saopstio je da ce se u Bugarskoj otvoriti tri americke vojne baze sa ukupno 2.000 do 3.000 vojnika.\nKalfin je, medjutim, naglasio da su pregovori o bazama jos uvek u pocetnoj fazi.\nMnogi mediji smatraju ove izjave iznenadjujucim, jer je NDSV oznacio americke vojne baze prioritetnim pitanjem dok je bio na vlasti vodeci javnu raspravu o tome citave dve godine.\nPored toga, nova vlada je takodje ukazala kako namerava da ponovno razmotri bugarski pristup clanstvu u Evropskoj uniji, koje je tradicionalno bilo pitanje gde je postojao nacionalni konsenzus.\nStanisev je nedavno rekao kako je Bugarskoj potrebno da se vise zalozi za sopstvene interese u procesu integracije.\nAko bi Evropska unija odlucila da odlozi prijem Bugarske, takav potez bio bi "nedosledan" jer je Sofija ucinila isto sto i novih deset zemalja clanica u pogledu priprema za clanstvo, tvrdi on.\nNista od ovoga, naravno, ne znaci da ce vlada pod vodjstvom socijalista zaista napraviti dramaticne promene u prioritetima bugarske inostrane politike, vec pre odslikava staromodan i naivan pristup bivsih komunistickih zvanicnika medjunarodnoj diplomatiji.\nAlbena Skodrova je direktor IWPR/BIRN projekta u Sofiji.


Jedan radnik u Melburnu u Australiji osvojio je 46,6 miliona američkih dolara na lutriji nakon što je greškom uplatio dva tiketa sa istim brojevima. Muškarac je uplatio jedan tiket u Sent Albansu, a onda slučajno još jedan sa istim brojevima na drugom prodajnom mestu.\nSvaki tiket pojedinačno doneo mu je dobitak od 23,3 miliona dolara, a džekpot je bio toliki jer ga niko nije dobio poslednjih sedam sedmica. Još jedan dobitnik osvojio je 23,3 miliona dolara u Hobartu i tek treba da preduzme dobitak.\nU slučaju da je muškarac uplatio jedan tiket umesto dva, nagrada bi bila podeljena između dva igrača i svaki bi dobio po 35 miliona.Međutim, pošto je jedan igrač uplatio dva tiketa, nagrada je podeljena na tri dela i to tako da je sretni dvostruki kupac dobio dve trećine džekpota, odnosno 46,6 miliona dolara.\nDobitna kombinacija bila je 12, 28, 24, 29, 9, 18 i 25, a dodatni brojevi 13 i 31.\nMuškarac koji je uplatio dva tiketa rekao je da igra iste brojeve 30 godina i da je moguće da će sada da razmisli da se penzioniše, kupi novu kuću, a možda sa porodicom ode na odmor.


"EU želi što brži nastavak dijaloga – Priština koči"\nIako je Evropska unija nameravala da se ove nedelje u Briselu održi nova runda tehničkog dijaloga Beograda i Prištine, prištinske vlasti su to odbile, saznaje Tanjug u Briselu.\nSedište EU (Foto Kim)\nEvropska služba za spoljne poslove je, kako nezvanično saznaje Tanjug u Briselu, pozvala predstavnike ekspertskih delegacija Beograda i Prištine da 7. i 8. juna učestvuju u novoj rundi tehničkog dijaloga.\nPozivom je bilo predviđeno da se razgovara prvenstveno o formiranju Zajednice srpskih opština, ali i o slobodi kretanja, energetici i zajedničkom upravljanju prelazima.\nSamo dan posle upućenog poziva, na adresu Evropske služba za spoljne poslove, stigao je negativan odgovor Prištine.\nGlavni prištinski pregovarač Avni Arifi je, prema navodima medija, poručio Briselu da Priština neće učestvovati u daljem dijalogu sa Srbijom, koji se vodi pod pokroviteljstvom EU, sve dok Beograd ne primeni dogovore o – energetici, slobodi kretanja, otvaranju mosta u Kosovskoj Mitrovici, međusobnom priznavanju univerzitetskih diploma i zajedničkom upravljanju granicama.\n"Učestvovačemo u vašem pozivu tek kad se svi preostali dogovori u potpunosti budu primenili i poštovali", naveo je Arifi u svom odgovoru.\nEU nije zvanično potvrdila, niti da je poslala pozinice, niti da je dobila negativan odgovor od Prištine.\nNa pitanje Tanjuga o mogućem nastavku dijaloga u Evropskoj komisiji su odgovarali da su "kontakti sa obe strane u toku".\n"U stalnim smo kontaktima sa glavnim pregovaračima sa obe strane. Nastavićemo razgovore u Briselu što pre je to moguće", izjavio je portparol Evropske komisije Karlos Martin Ruiz de Gordehuela.\nU Briselu naglašavaju da se razgovori o primeni već postignutih dogovora vode paralelno sa novom fazom dijaloga o normalizaciji odnosa.\nKako Tanjug nezvanično saznaje u evropskim diplomatskim krugovima, do letnje pauze u Briselu se očekuje i najmanje jedna runda dijaloga na najvišem političkom nivou, u već postojećem formatu između predsednika Aleksandra Vučića i Hašima Tačija.\nPored odbijanja Prištine da učestvuje u tehničkom dijalogu i podnese izveštaj o izdradi nacrta statuta Zajednice srpskih opština, prepreku za nastavak dijaloga predstavlja i nepostojanje konsenzusa u kosovskom parlamentu oko davanja mandata Hašimu Tačiju da vodi Prištinu u novoj fazi dijaloga koja bi trebalo da dovede do pune normalizacije odnosa Beograda i Prištine.\nU Briselu i dalje naglašavaju da očekuju da se "najdalje do kraja sledeće godine" postigne pravno obavezujući sporazum o punoj normalizaciji odnosa čija bi implementacija na terenu, između ostalog, bila i uslov za ulazak Srbije u EU.\n26.05.2020 "O otvaranju prelaza posle 1. juna" (186)


Vladimir Đurović debituje u Klasi I na 50. Srbija reliju, suvozač Ana Golić\nVladmir Đurović Đuro iz Čačka već duže vreme se takmiči sa dosta uspeha na kružnim i brdskim stazama u Šampionatu Srbije, u Klasi I Yugo 55. Ove godine bio je u borbi za titulu u klasi, međutim na poslednjoj trci sezone na Beranovcu morao je da odustane, pa je tako na kraju završio kao četveroplasirani. Međutim, njegov matičnmi klub ASK „Herc“ iz Čačka može biti više nego zadovoljan celokupnom sezonom.\nObzirom da se sezona na krugu završila, ukazala je se odlična prilika da Đurovič ostvari svoju želju i oproba se i na reliju. Suvozač za ovu priliku će mu biti iskusna Ana Golić, koja se i sama takmiči u Klasi I na krugu, a ove i prošle nastupala je i kao suvozač Vladici Rabrenoviću na reliju u Mionici, odnosno na Beogradskom, dok je par sezona provela sa Rabrenovićem na desnom sedištu Škode Felicije grupe A.\nNikoli Ekmeščiću šampionska titula na kružnim stazama\nJedna od najbrojnih disciplina, što se tiče nastupa takmičara u autosportu jesu kružne trke. Godinama unazad, ljubitelji automobilizma su na kružnim stazama mogli da gledaju razne takmičarkse automobille, od Juga, pa sve do automobila ST i SP specifikacija. Međutim, od pre tri godine na kružnim i brdskim stazama, po prvi put u novioj istoriji autosporta, na stazama se može videti i nekadašnja "nacionalna klasa", popularne Fiće.\nNedeljnom trkom na Beranovcu završena sezona na „krugu“\nDosta uzbuđenja na prvoj trci na Beranovcu\nFinalni vikend auto sporta na kružnim stazama održava se ovog vikenda na Beranovcu u organizaciji Beep Beep rejsing tima iz Kraljeva, na perfektan način. Zamišljen sa radnim naslovom „Beranovac jedna priča“ posle prvog od dva takmičarska dana iznedrio je obilje zapleta, koji su više nego dovoljan razlog da svi koji nisu mogli ili nisu znali da dođe u subotu, obavezno ne propuste nedeljni takmičarski dan.Prepodnevni deo dana protekao je kako red nalaže u aktivnostima vezanim za tehnički, verifikaciju i naravno treniranje. Prvo su odrađeni slobodni zatim i kvalifikacioni treninzi. Tačno 68 takmičara prošlo je iste u četiri raspisane divizije, bez ikakvih problema što je nagoveštavalo uzbudljiv nastavak, tačnije pretposlednju trku šampionata SAKSS.\nVelika Nagrad Kraljeva 2017 za kraj šampionata na kružnim stazama\n Sedam dana pre održavanja pedesetog jubilarnog Srbija relija i pre nego što takmičari „kraljevske“ discipline autosporta startuju, takmičari druge discipline, kruga, nastupaju u Kraljevu. Grad Kraljevo i staza „Beranovac“, koja je sastavnio deo vojnog poligona od 16. do 17. septembra biće domaćini duple kružne trke koja je šesta, odnosno sedma trka koja se boduje za Šampionat Srbije na kružnim stazama, a ujedno i trka koja će odlučiti šampione po klasama jer je kružna trka „Batajnica“ otkazana.\nMilovan Mikica Vesnić i njegov ASK Vesnić predstojećeg vikenda na stazi Slovakiaring kraj Bratislave voziće svoju poslednju trku u sezoni 2017. Srpski automobilista koji se ove godine dva puta okušao u internacionalnoj TCR seriji trku koja se vozi u Slovačkoj iskoristiće da pre svega isproba nova podešavanja na Audiju RS3 i time u realnim takmičarskim uslovima pokuša da otkloni sve nedostatke koji su tim mučili tokom upoznavanja sa novim automobilom.\nMilovanović nastupa na Zalužanima\nNemanja Milovanović, automobilista iz Beograda, ovog vikenda učestvovaće na kružnj trci u Banja Luci, na popularnoj stazi Zalužani, a na kojoj će pokušati da osvoji prve CEZ bodove ove sezone. Kružna trka na beogradskom Ušću, pre dva vikenda, Milovanoviću nije donela dobar rezultat, jer je izleteo sa staze dok je bio na prvom mestu u Diviziji. U želji da napravi što bolji rezulat, on je izgubio kontrolu nad svojiom Hondom Sivik tajp R, zbog klizavog asfalata po kiši. Brdsku trku na Avali nije vozio, a na Zalužanima očekuje pre svega da auto posluži, a samim tim neće izostati ni dobar rezultat.


Kurs i obuka - postanite najbolji prodavac\nKurs i obuka - postanite najbolji prodavac - Audio verzija\nDokaz da mnogi ljudi koji smatraju da se neko ko se uspešno bavi prodajom zapravo rodio za to, jeste i posebno osmišljeni kurs i obuka - postanite najbolji prodavac kroz koji prolazi veliki broj polaznika, a koji po njegovom završetku zaista postaju uspešni u ovom poslu, odnosno najbolji prodavci i time pobijaju prethodno iznetu tvrdnju. Ono što je najvažnije, a sa čime će biti svi polaznici upoznati jeste da je talenat procentualno, zapravo vrlo mali u odnosu na rad i usavršavanje, tako da čak i kada završe pomenutu obuku neophodno je da vode računa o svom profesionalnom napretku u oblasti prodaje. Baš zato i navodimo da je pomenuti kurs prvenstveno namenjena svima koji su zainteresovani da usavrše prodajne veštine koje su već stekli, ali i onima koji poseduju neka znanja u oblasti prodaje, te sada žele da ih poboljšaju, a kako bi postali najbolji u poslu kojim se bave ili kojim žele da se bave u budućnosti.\nProfesori koji su angažovani za sprovođenje ovog kursa imaju višegodišnje iskustvo u različitim tipovima prodaje, tako da će ne samo predviđena znanja preneti polaznicima, već i svoj iskustva iz prakse i tako im omogućiti da se što bolje pripreme za ovaj posao.\nOsim što se kurs i obuka - postanite najbolji prodavac organizuje u svim poslovnicama koje Akademija Oxford ima u zemlji, isto tako je u ponudi i online kurs, a kada zainteresovani polaznici imaju mogućnost da nastavu pohađaju preko interneta, to jest putem softvera koji je za to i namenjen. Svakako, ako neka kompanija želi da omogući svojim zaposlenima da nauče na koji način mogu da poboljšaju svoje veštine prodaje, otvorena je mogućnost i da se pomenuti kurs sprovodi u prostorijama te firme, a koordinator za nastavu naše institucije će sa ovlašćenim licem određene kompanije precizirati detalje kako bi obuka bila organizovana onako kako to najviše odgovara polaznicima.\nUz to, u ponudi je i grupna, a zatim i poluindividualna, kao i individualna obuka i kurs - postanite najbolji prodavac, te bi svaki pojedinačni polaznik trebalo da navede koji od njih mu najviše odgovara, a kako bi mogao da dobije precizne informacije o načinu na koji se svaka od pomenutih vrsta nastave organizuje.\nPreciznije rečeno, grupni kurs se bitno, po organizaciji razlikuje u odnosu na ostala dva, jer tada svaki polaznik mora da ispoštuje termine koje definiše organizator, te da se prikloni dinamici koja je isto tako unapred određena. A ovde organizator jedino ne može da odredi datum kada će ta vrsta nastave da počne, jer je neophodno da za to bude ispunjen uslov koji se odnosi na kreiranje grupe od najmanje četiri osobe koje žele da pohađaju tu vrstu nastave online ili u našim poslovnicama.\nPoluindividualni ili individualni kurs i obuka - postanite najbolji prodavac može da počne onda kada to dogovore pojedinačni polaznik i nadležni predavač, a oni se dogovaraju i o svim ostalim segmentima i to prvenstveno definišu termin održavanja, to jest usaglašavaju dinamiku.\nSvi koji žele da savladaju veštine koji nudi obuka i kurs - postanite najbolji prodavac su pozvani da se prijave putem telefona jedne od poslovnica zvaničnog organizatora, a u njeno radno vremei to tokom cele godine. A otvorena je mogućnost i da prijavu izvrše lično, kao i da na mail pomenute institucije pošalju podatke za prijavu, koji moraju da uključuju i informaciju u kom gradu ih zanima da pohađaju pomenuti kurs.\nŠta izučava kurs i obuka - postanite najbolji prodavac?\nMada se prvenstveno očekuje da prijavljeni polaznici imaju određena znanja iz oblasti prodaje, predavači će ih na samom početku ovog kursa svakako upoznati sa osnovama prodajnog procesa, a kako bi nakon toga mogli na što bolji način prisutnima da predstave sva znanja koja obuka i kurs - postanite najbolji prodavac podrazumeva.\nNakon toga će se osvrnuti i na osnovnu ideju koja je u oblasti prodaje prisutna, te će im objasniti i koliko je organizacija rada, ali i radnih zadataka i dostupnog vremena važna za poboljšanje procesa prodaje, odnosno pojasniće im i kako je potrebno ponašati se ukoliko neko ima strah od samog postupka prezentovanja određene usluge ili proizvoda.\nNastavni program prema čijim pravilima se kurs i obuka - postanite najbolji prodavac sprovodi predviđa i prezentovanje takozvanih formula uspeha, odnosno upoznavanje prisutnih sa svim onim veštinama koje moraju da savladaju da bi zaista postali vrhunski prodavci. Prvo će im predavači objasniti na koji način se definiše ciljna grupa, ali i kako se prilazi potencijalnom kupcu, te na koji način je moguće saznati šta je ono što je baš toj osobi potrebno i upravo mu tako i prezentovati konkretnu uslugu ili proizvoda. Biće reči i o važnosti postavljanja pitanja u pravom trenutku i na primeren način, a kako bi se izgradio odnos poverenja sa potencijalnim kupcem, što će posredno da dovede i do pozitivnog ishoda prodajnog procesa.\nSledi upoznavanje polaznika i sa načinima koji se koriste za sticanje poverenja kupaca, ali će im profesori isto tako pojasniti i šta je potrebno da učine da bi to poverenje zadržali. Uz brojne primere iz lične prakse će predavači prezentovati različite veštine koje bi svaki pojedinačni polaznik svakako trebalo da usvoji da bi postao vrhunski prodavac. Isto tako će nastojati i da ih uključe u kratkotrajne vežbe - simulacije različitih situacija, jer je dobro poznato da se uz takav način prezentovanja nastavnog programa sva znanja u značajnoj meri brže usvajaju.\nSvi prisutni će, takođe da nauče i šta je to što vrhunskog prodavca razlikuje od onoga koji to nije, tako da će, između ostalog shvatiti i važnost neprekidne lične edukacije, odnosno vaspitanja i karaktera, ali će im biti pojašćeno i koliko je visok nivo samopouzdanja važan. Pažnja će biti usmerena i na važnost načina govora, to jest prezentovanja, tako da će obuka i kurs - postanite najbolji prodavac kroz primere omogućiti prisutnima da nauče koje fraze je poželjno koristiti, a koje apsolutno treba izbegavati. A upoznaće se i sa svim osobinama koje je poželjno da vrhunski prodavac ima, odnosno bolje razvije, kao što su na primer istrajnost, elokventnost i ubedljivost, ali i odgovornost.\nBiće reči i o različitim tipovima prodaje, te će se prisutni upoznati i sa načinom na koji funkcioniše direktna ili takozvana prodaja jedan na jedan, odnosno naučiće na koji način se pristupa telefonskoj prodaji. Osim navedenog, svako koga bude zanimala obuka i kurs - postanite najbolji prodavac će imati prilike da čuje i koje su to najčešće greške koje osobe zadužene za prodaju usluga ili proizvoda često čine. Podrazumeva se da će vrsni predavači, čija je dužnost da ovaj kurs vode, svakako polaznicima detaljno objasniti i na koji način je moguće sve te greške izbeći ili, makar njihov negativan efekat svesti na minimum.\nKada i gde se održava kurs i obuka - postanite najbolji prodavac?\nPrema odluci svakog pojedinačnog polaznika, a vezano za mesto pohađanja ove obuke, a zatim i za način njenog održavanja (poluindividualna, grupna ili individualna nastava) će zavisiti kada se obuka i kurs - postanite najbolji prodavac organizuje, odnosno u skladu sa kojom dinamikom i na koji način.\nZapravo, u ponudi je prvo online obuka, što znači da nju svaki pojedinačni polaznik prati preko računara, odnosno kroz virtuelne učionice, te je isto tako otvorena mogućnost i za njeno sprovođenje u našim poslovnicama. Naravno, ukoliko određena firma ima želju da pomenutu obuku pohađaju njeni zaposleni, ovlašćeno lice konkretne poslovnice organizatora će precizirati sve detalje u tom slučaju i nesumnjivo izaći u susret zahtevima te kompanije.\nA kada polaznik bude odlučio da li mu više odgovara online ili kurs i obuka - postanite najbolji prodavac koja se sprovodi u prostorijama naših poslovnica, onda ima obavezu takođe da se opredeli između poluindividualnie,individualne ili grupne nastave. Ali da bi mogao da donese odluku, mora da zna i da se način njihovog organizovanja razlikuje, kao i broj prisutnih polaznika, te da je individualna namenjena za po jednu osobu, poluindividualna nastava za dva polaznika, dok između četvoro i osmoro njih može da učestvuje u radu jedne grupe.\nTermine održavanja određuje organizator, a koji takođe brine i o dinamici održavanja nastave, kada je u pitanju grupna obuka i kurs - postanite najbolji prodavac, tako da pojedinačni polaznik koji izvrši prijavu dobija informaciju o datumu njenog održavanja tek nakon što bude bio zvanično ispunjen osnovni uslov - formirana grupa od najmanje četvoro polaznika. Ali se zato individualni i poluindividualni kurs organizuje na sasvim drugačiji način, to jest tada se polaznik mora o datumu njegovog održavanja, kao i o dinamici, ali i o terminima dogovoriti sa onim profesorom koji je za njegovo vođenje nadležan.\nPo kom principu se organizuje obuka i kurs - postanite najbolji prodavac?\nUz mogućnost da ovu obuku pohađa u našim prostorijama, svaki polaznik takođe može i da izabere online kurs, a kada će ga pratiti online, to jest putem takozvane virtuelne učionice. Pomenućemo i to da Akademija Oxford može da ispuni očekivanja kompanija koje žele da kurs i obuka - postanite najbolji prodavac bude organizovana u njihovim prostorijama za određeni broj zaposlenih, te će se svakako sa nadležnima u okviru te kompanije dogovoriti o svim potrebnim detaljima.\nInače, osobe koje izvrše prijavu na predviđen način treba i da izaberu jedan od tipova nastave koji je u ponudi, to jest da se opredele ili za grupnu ili za individualnu nastavu, a svakako mogu da se odluče i da pomenuti kurs pohađaju u paru, kada se on organizuje u skladu sa pravilima za poluindividualnu nastavu.\nPrincip po kome se grupna obuka i kurs - postanite najbolji prodavac organizuje je bitno različit od onoga na koji se individualna i poluindividualna obuka sprovode, pošto tada organizator donosi odluku o tačnim terminima kada će nastava da bude sprovedena, to jest o dinamici. Ali, postoji samo jedan detalj o kome organizator ne može da odlučuje i on je vezan za datum organizovanja, to jest početka rada u grupi, budući da je neophodno da bude ispunjen uslov za to. Genralno, taj uslov je vezan za kreiranje grupe, a podrazumeva da u njoj mora da bude prisutno isključivo četvoro polaznika najmanje, pa tek posle toga svi koji su se prijavili dobijaju precizna obaveštenja o detaljima.\nZa poluindividualnu i individualnu obuku je specifično to što je svakom pojedinačnom polazniku dozvoljeno da se sa nadležnim predavačem dogovori o svemu i to kako o datumu održavanja, tako isto i o tome u kojim terminima će se kurs i obuka - postanite najbolji prodavac sprovoditi, ali i prema kojoj dinamici.\nKoliko traje kurs i obuka - postanite najbolji prodavac?\nŠestočasovna obuka i kurs - postanite najbolji prodavac je predviđeno da traje jedan dan, ali samo kada se polaznici odluče da nastavu pohađaju u grupi, u kojoj inače može da bude prisutno više polaznika, to jest od njih najmanje četvoro do najviše osmoro. A kako su ovde i termini i dinamika održavanja određeni prethodno od strane organizatora, o svemu tome će svaki polaznik biti upoznat kada se bude prijavilo najmanje njih četvoro zainteresovanih za pohađanje te vrste obuke.\nA ukoliko neko izabere da pohađa individualnu ili poluindividualnu obuku, tada je čak moguće i da šest sati, koliko je određeno da kurs i obuka - postanite najbolji prodavac traje, budu raspoređeni u više dana, pošto se polaznici sa predavačima dogovaraju i oko dinamike i oko termina, pa čak i oko tačnog trajanja.\nSpisak gradova - postanite najbolji prodavac


"Nova" voda od 15. aprila. -\n“Nova” voda od 15. aprila.\nPočinje probni rad.\nUkoliko se bude radilo po planu, postrojenje za prečišćavanje vode moglo bi da bude stavljeno u upotrebu 15. aprila, najavili su predstavnici izvodjača radova, prilikom današnje posete gradonačelnika ovom gradilištu. Naime, posle obilaska postrojenja, konstatovano je da je sve privedeno kraju i da je ostalo da se povežu pumpe koje će prebacivati vodu u gradsku mrežu.\nPrema najavi Nenada Obradovića iz Synertesh-a koji je nosilac posla ispred konzorcijuma firmi koji su dobili uslugu prečišćavanja pitke vode i koje su investitori ovog projekta, u naredne dve nedelje možemo očekivati puštanje postrojenja u probni rad.\nU postrojenje je uloženo 8 miliona evra, što je znatno manje nego što je ranije planirano, a radovi su trajali oko 4 meseca.\nDirektor Javnog komunalnog preduzeća "Vodovod i kanalizacija" Ivan Dević kaže da su oni spremni da preuzmu prečišćenu vodu i od tog trenutka, već za sat-dva bi se kod krajnjih korisnika primetila drastična razlika u kvalitetu vode.\nZadovoljan sam onim što sam video, rekao je gradonačelnik Čedomir Janjić, posle obilaska postrojenja. Čekali smo dugo, ali se isplatilo čekanje.


LETNJI UNIVERZITET: Studenti upoznajte Evropu!\nPočetak/Društvo/LETNJI UNIVERZITET: Studenti upoznajte Evropu!\nVioleta Milićević 16. jula 2016.\nStudentska organizacija AEGEE-Niš će organizuje svoj najveći internacionalni projekat Letnji Univerzitet (Summer University). Ovogodišnji Letnji Univerzitet nosi naziv “Vampires and Gods”, a u organizovanju projekta je uključena i partnerska organizacija AEGEE-Solun.\nLetnji Univerzitet “Vampires and gods“ zvanično je počeo 14. jula u Beogradu. Projekat se sastoji iz dva dela – u periodu od 14. do 20. jula učesnici će biti u Srbiji, obići će Beograd, Sremske Karlovce, Soko Banju i Niš, a ostatak projekta, od 21. do 28. jula, biće održan u Grčkoj (Solun, Halkidiki, Pelion). Učesnici će biti gosti Niša ukupno 4 dana, od 17. do 20. jula.\nOsnovna ideja projekta je predstavljanje srpske i grčke kulture kroz istoriju i mitologiju ovih zemalja. Srpsko-grčko prijateljstvo kao i sličnosti ovih dveju kultura biće jedan od glavnih predmeta edukacija i radionica koje će biti organizovane u sklopu projekta. Cilj projekta je promovisanje tolerancije, suzbijanje predrasuda i poštovanje kulture i običaja među mladima, u cilju stvaranja Evrope bez granica, saopštili su organizatori.\nLetnji univerzitet je tradicionalni i najveći projekat AEGEE Europe-a, koji se organizuje širom Evrope još od 1986. godine. Svake godine se održava oko 90 Letnjih univerziteta u preko 160 gradova, za koje se prijavi oko 5000 studenata. Ovaj projekat, pre svega, predstavlja platformu za kulturnu razmenu, kroz osnovnu AEGEE-ovu formulu – upoznavanje Evropljana sa Evropom.\nTo je prilika za mlade da osete bogatstvo različitosti evropskog kulturnog nasleđa, kao i da se povežu kroz zajedničke društvene i kulturne vrednosti i time rade na ideji stvaranja Evrope bez granica i predrasuda, dodaju.\nAEGEE-Niš je omladinska organizacija koja postoji već 18 godina i zvaničan je deo mreže AEGEE Evrope. Kao nevladina, politički nezavisna i nedobitna organizacija, AEGEE Niš ostvaruje svoj cilj promovisanja ideje multikulturalne Evrope kroz aktivnosti zahvaljujući kojima članovi uče da poštuju različitosti i jedni druge i time aktivno doprinose otvorenoj i tolerantnoj saradnji zajednica u kojima žive. Evropski studentski forum – AEGEE Europe – postoji u preko 240 akademskih centara širom Evrope i ima preko 13000 članova. U toku godine širom AEGEE mreže organizuje se preko 200 različitih događaja.\nAEGEE Letnji univerzitet Niš Solun Vampires and Gods Vampiri i bogovi


Smešna strana sveta: Žuti prsluk u Narodnoj skupštini Srbije - Ekonomske Vesti\nSmešna strana sveta: Žuti prsluk u Narodnoj skupštini Srbije\n4. dec. 2018 4. dec. 2018 Ruža Ćirković 0 Comments\nPoslanik Boško Obradović (Dveri) pojavio se u Narodnoj skupštini Republike Srbije u žutom prsluku očito želeći da uspostavi virtuelnu vezu parlamenta u Beogradu s dogadjajima u Parizu.\nOn je u svom izlaganju postavio ministru finansija Republike Srbije Siniši Malom i par pitanja o Kosovu i Metohiji i merama koje tamo donosi kosovski premijer Ramuš Haradinaj.\nPredsedavajući parlamentom Srbije Vladimir Marinković očito je uveren da je Obradović uspešno uspostavio ne samo vezu izmedju Beograda i Pariza nego je to učinio via Kosovo, pa je Obradovića grozničavo prekinuo.\n“Nemojte bez potrebe da palite vatru”, rekao je Vladimir Milovanović i dodao; “Kakve veze ima ministar Mali sa (Ramušem) Haradinajem”?\nTo se misli na onog Haradinaja, koji je upravo firmama koje plaćaju porez budžetu kojim komanduje Mali uveo carine od 100 odsto. Stvarno njih dvojica nemaju nikakve veze.\nZa razliku od Marinkovića, vrlo aktivni poslanik SNS-a Vladimir Orlić nije video asocijativnu vezu izmedju Obradovićevog prsluka i pariskih dogadjaja. Njemu Obradovićev prsluk govori da se Obradović pored karijere „Djilasovog koordinatora“ i „Djilasovog lakeja“ sprema i za karijeru komunalaca! Tu je poslanik brzo shvatio da je sam skrenuo na teren klizave asocijativnosti, pa je u Obradoviću u žutom prsluku brzopotezno prepoznao čoveka namernog da se pridruži Lejkersima.\nA onda je Obradović, neobavešten da je pariski protest zakazan za 8. novembar verovatno otkazan, pozvao gradjane Srbije da baš tog dana u 18 sati dodju na studentski plato u Beogradu i pobune se protiv ove vlasti.\nPošto je poziv pred TV kamerama i ponovio, predsedavajući poslanik SNS-a Arsić mu je rekao: “Rekli ste šta ste hteli. Da mi više ne spočitavate da smo mi diktatura“, rekao je Arsić.\n← Francuska vlada zamrzla na 6 meseci rast poreza na gorivo\nŽuti prsluci: Francuski narod neće mrvice nego ceo baget →


Saznajte ko je ko među mastima i šećerima\nBack HRANA I PIĆE HRANA Saznajte ko je ko među mastima i šećerima\nponedeljak, 15 oktobar 2018 07:07\nNovosadski EU Info Point poziva sve zainteresovane na diskusiju povodom Svetskog dana hrane, na temu „Dobar, loš, zao - ko je ko među mastima i šećerima“, koja se održava u sredu 17. oktobra, od 11 do 13 časova, u njihovim prostorijama na Bulevaru Mihajla Pupina 17, a ulaz je besplatan.\nU diskusiji učestvuju dr Anamarija Mandić sa novosadskog Naučnog instituta za prehrambene tehnologije, nutricionistkinja Željka Šoš i predstavnica Asocijacije potrošača Srbije, Lela Tasić.\nOne će govoriti o tome koje su dobre i loše masti i šećeri, kako ih prepoznati i u kojim namirnicama se nalaze, te zašto je važno da znamo da ih razlikujemo. Biće reči o tome kako čitati deklaracije na proizvodima i razumevati njihovo značenje, te koji zakoni propisuju šta sve može i sme, a šta ne može i ne sme da se nađe na ambalaži od informacija u kojima se sastojci proizvoda dovode u vezu sa zdravljem i blagostanjem potrošača.\nDiskusiju organizuje EU Info Point u saradnji sa Asocijacijom potrošača Srbije povodom 16. oktobra - Svetskog dana hrane, koji je 1945. godine proglasila Organizacija za hranu i poljoprivredu Ujedinjenih nacija (FAO). Ove godine fokus je na temi smanjenja broja gladnih u svetu, jer prema najnovijem izveštaju FAO, danas više od 820 miliona ljudi pati od hronične pothranjenosti. Sukobi, ekstremni vremenski uslovi povezani sa klimatskim promenama, ekonomski pad i ubrzani rast broja osoba sa prekomernom težinom umanjuju efekte borbe protiv gladi i neuhranjenosti. Kako kažu iz FAO, sada je vreme da se ovaj proces ubrza. „Svet može postići nulti stepen gladi ako se ujedinimo i povežemo nacije, kontinente, sektore i profesije“, poruka je FAO.\nDetaljne informacije o kampanji #ZeroHunger nalaze se na sajtu FAO.


Beška: Radovi u ulici kralja Petra\nNaslovna Vesti iz Srema Beška: Radovi u ulici kralja Petra\nPotpredsednik Pokrajinske vlade Đorđe Milićević obišao je danas radove na kompletnoj obnovi Ulice kralja Petra u Beški, u dužini od 1200 metara.\n–Ova investicija je veoma važna za meštane Beške, celu opštinu Inđija, ali i za razvoj turizma, jer ovu saobraćajnicu koriste mnogi turisti koji žele da posete Frušku goru i ovaj deo Srema, rekao je potpredsednik Milićević.\n-Veliki investicioni ciklus nastavljamo i u 2020. godini. U planu je čitav niz kvalitetnih ulaganja u putnu infrastrukturu, vodovodnu i kanalizacionu mrežu, zdravstvo, obrazovanje, sportske objekte i objekte socijalne zaštite, rekao je Milićević i dodao da će Pokrajina nastojati da obezbedi sredstva za završetak sportskog centra u Inđiji.\nPrethodni tekstMasovna tuča na Kosovu, jedna osoba ubijena!\nSledeći tekstSremska Mitrovica: “Novogodišnja vilinska posla”


Potpisan ugovor o kreditu za gradnju novog kontrolnog tornja u Nišu\nPočetak/Društvo/Potpisan ugovor o kreditu za gradnju novog kontrolnog tornja u Nišu\nVioleta Milićević 26. aprila 2018.\nDanas je u Beogradu potpisan ugovor o kreditu između Kontrole letenja Srbije i Crne Gore (SMATSA) i Evropske investicione banke sa čijim sredstvima u periodu od 4 godine između ostalog je planirana izgradnja centra kontrole letenja i novog kontrolnog tornja na aerodromu „Konstantin Veliki“.\nSredstvima iz zaključenog ugovora u iznosu od 45 miliona evra, kako stoji u saopštenju SMATSA-e dostavljene medijima, biće izvršena modernizacija sistema kontrole letenja u Srbiji i Crnoj Gori. Pored gradnje novog tornja u Nišu planirana je i nabavka i implementacija radarskih sisteman na 3 nove lokacije ( Aerodrom Beograd, Besna Kobila i Vrsuta u Crnog Gori), implementacija sistema za govornu komunikaciju zemlja-vazduh i zemlja-zemlja, a takođe i izgradnja aneksa centra kontrole letenja i tornja aerodromske kontrole letenja Beograd.\n„Modernizovani sistem unaprediće bezbednost, kapacitet, efikasnost i ekonomičnost sistema za upravljanje vazdušnim saobraćajem, povezati saobraćajnu povezanost regiona uz smanjenje emisija gasova i buke. Prednosti će osetiti avio-prevoznici, aerodromi i putnici, kao i kranji korisnici ovog sistema“, navode u SMATSA-i\nUgovor je danas potpisan između direktora SMATSA-e Predraga Jovanovića i predsednika Evropske investicione banke Vernera Xojera u prisustvu predsednika Srbije Aleksandra Vučića i predsednika Evropskog Saveta Donalda Tuska.\nPodsetimo da će se novi kontrolni toranj graditi na površini od 2 hektara nedaleko od starog i da će biti visine 26,5 metara. Gradnja tornja koju će finansirati Kontrola letenja Srbije i Crne Gore (SMATSA) koštaće oko 4 miliona evra, dok će samo opremanje tornja sa najsavremenijom opremom iznositi oko 10 miliona evra.\nAerodrom Konstantin Veliki kontrolni toranj Niški aerodrom SMATSA\nZdravković: OČEKUJEMO da avio kompanije uvode postepeno SVE LINIJE\nPrvi let sa aerodroma u Nišu na relaciji Niš – Dortmund\nAerodrom Konstantin Veliki bez letova


Mještani Višće zbog divlje deponije smeća uveli i noćne straže - Živinice Čaršija\nObjavljeno feb 25, 2017\nGrađani živiničkih mjesnih zajednica Višća Gornja i Višća Donja uveli su noćne straže kako bi spriječili odlaganje na divljoj deponiji, koja ugrožava njihovo zdravlje.\nIstovremeno, zbog nekontrolisanog odlaganja otpada i ugrožavanja zdravlja stanovnika uzrokovani nekontrolisanim odlaganjem otpada komunalnih preduzeća sa područja Općine Živinice, inicijativni odbor MZ Višća Gornja i Višća Donja uputio je peticiju prema rudniku mrkog uglja Đurđevik i JP Elektroprivreda BiH, koji je odobrio prostor za deponovanje komunalnog otpada općine Živinice.\n-Iz razloga neispunjavanja zahtjeva za uklanjanje divlje deponije i nastavka nekontrolisanog odlaganja otpada( komunalnog,a nimalnog i medicinskog) mještani navedenih MZ su 17. februara svojim izlaskom na lokalni put spriječili dovoz otpada na navedeno odlagalište. Nakon toga je uprava RMU Đurđevik uradila fizičke prepreke za pristup vozila navedenoj deponiji te stala u zaštitu građana, navode iz Inicijativnog odbora.\nDodaju da se na mještane vrše pritisci kako bi se ugrožavanje zdravlja i okoline nastavilo, ali da neće odustati.\n-Napominjemo da od 17.02.2017 godine u dnevnim i noćnim satima građani već sedam dana dežuraju da bi spriječili nelegalno odlaganje otpada koje je udaljeno od prvih kuća nepunih 100 metara, ističu stanovnici ovih naselja.\nPrema studiji o uticaju na okoliš Rudarskog instituta d.d. Tuzla od 2013. godine u Živinicama se godišnje odloži oko 13.400 tona komunalnog otpada bez ikakve kontrole i nadzora, a to traje preko 20 godina.\nU slučaju da se Općina Živinice, Općinsko vijeće na sjednici koja je zakazana odluči za nastavak odlaganja otpada na navedenu lokaciju, poduzet će se sve pravne radnje s ciljem odgovornosti pojedinaca za nastalo narušeno zdravlje ljudi,okoliša i poslovanje oko odlaganja otpada. Ovom prilikom se zahvaljujemo RMU Đurđevik na saradnji sa građanima, a pozivamo Općinu i Općinsko vijeće da na sjednici Općinskog vijeća koja je zakazana u vezi sa problemom odlaganja otpada donese građansku a ne političku odluku, zaključuju iz Inicijativnog odbora. (E. J.)\nElvir Rahimić kandidat za pomoćnika Ivajla Peteva, novog…\nTurska firma na području Grada Živinice počinje realizaciju projekta u…


KONTROLISALI 4.773 SKUPOCENA AUTOMOBILA - JUGPRESS\nKONTROLISALI 4.773 SKUPOCENA AUTOMOBILA\nPripadnici saobraćajne policije Ministarstva unutrašnjih poslova Republike Srbije nastavili su sprovođenje intenzivne kontrole vozila visoke klase.\nZa samo 24 časa kontrolisano je 4.773 skupocenih vozila i tom prilikom izrečena je 851 kazna zbog različitih saobraćajnih prekršaja. Saobraćajna policija je tom prilikom, zajedno sa kolegama iz policije opšte nadležnosti, pronašla i tri osobe za kojima je raspisana potraga, kod jednog vozača otkriven je pištolj, a pronađeno je i 70 kilograma rezanog duvana.\nPolicija je tokom akcije ustanovila i da je 51 osoba upravljala vozilom pod dejstvom alkohola, 337 vozača nije vezalo sigurnosni pojas, a šest osoba je upravljalo automobilom uprkos izrečenoj zaštitnoj meri odnosno zabrani korišćenja vozila na određeni period.\nKako je naveo načelnik Uprave saobraćajne policije Ministarstva unutrašnjih poslova Vladimir Rebić, u akciji su pored pripadnika saobraćajne policije, učestvovali i policajci opšte nadležnosti.\n„Akcenat je bio na kontroli uslova za učešće vozila u saobraćaju, ali i pregledu vozila i prtljaga, a sve u cilju podizanja nivoa bezbednosti u saobraćaju, kao i opšte bezbednosti“, istakao je načelnik Rebić.